Medvedev i Karzai: Nova etapa u odnosima dvije zemlje\nPredsjednici Rusije i Avganistana Dmitrij Medvedev i Hamid Karzai otvorili su danas u Moskvi novu stranicu u odnosima dve zemlje, prvom posjetom nekog avganistanskog lidera Rusiji od povlačenja sovjetske vojske iz Avganistana 1989. godine.\nKarzai je ranije boravio u Rusiji ali samo u okviru međunarodnih samita. Karzai je pozvao ruskog predsjednika da uskoro posjeti Avganistan.\nKarzai, koji danas treba da razgovara i sa ruskim premijerom Vladimirom Putinom, ocenio je da je Rusija "više nego blizak saveznik", zemlja sa kojom Avganistan ima "zajedničke kulturne i istorijske vrijednosti".\nDve zemlje nastoje da ojačaju ekonomske veze, pa su Karzai i Medvedev u tom kontekstu najavili potpisivanje sporazuma o ekonomskom partnerstvu ali nisu izneli više detalja.\nPredsjednici Rusije i Avganistana su razgovarali i o postepenom prebacivanju odgovornosti sa NATO-a na avganistanske snage bezbjednosti što je planirano da se završi do 2014. godine.\nRusija ne učestvuje u međunarodnim snagama u Avganistanu, ali je u novembru potpisala sa NATO sporazum kojim otvara svoju teritoriju za snabdijevanje snaga Alijanse.\nMedvedev i Karzai, dodaje agencija France press, nisu govorili o borbi protiv trgovine narkoticima u regionu. Rusija je jedna od zemalja kroz koju se droga iz Avganistana švercuje na zapadnoevropsko tržište.


Tanjug 29. novembra 2021. 23:06\nSARAJEVO – Pregovarački tim Vlade Federacije BiH i sindikat rudara postigli su dogovor za 10 od 13 zahteva rudara, a o preostala tri će se razgovarati ujutro, saopšteno je večeras na konferenciji za novinare u Sarajevu.\nMeđu zahtevima koji nisu usaglašeni je onaj za smenu direktora Elektroprivrede BiH Admira Andelije.\nNije bilo saglasnosti ni za smenu direktora Rudnika „Kreka“ iz Tuzle Huseina Trumića zbog katastrofalnih proizvodnih rezultata, devastiranih međuljudskih odnosa, jednostranog usvajanja odluka od značaja po životni standard radnika i izdavanje naloga za pokretanje krivične prijave protiv predsednika Sindikalne organizacije istog rudnika, prenosi Klix.ba.\nPredstavnici rudara i pregovarački tim Vlade FBiH nisu uspeli da usaglase stavove ni oko dnevnica rudarima za vreme radničkog štrajka i protesta.\nKako je rečeno na konferenciji za medije, očekuje se da će pregovori oko ova tri zahteva biti nastavljeni sutra i da će biti postignut kompromis.\nRudari su ranije rekli da će, ako ne budu prihvaćeni njihovi zahtevi, biti utvrđen novi datum protesta ispred Vlade FBiH, gde će doći sa svojim porodicama i podrškom građana ovog entiteta.\nOni su prošle sedmice dva dana protestoval ispred Vlade FBiH u Sarajevu uz poruku da neće biti proizvodnje uglja dok im se ne ispune zahtevi.


Izložba “Dunavske igre prestola” 21. septembra u Novom Sadu | NS Reporter\nIzložba “Dunavske igre prestola” 21. septembra u Novom Sadu\nNOVI SAD – Izložba “Dunavske igre prestola – pad i uzdizanje varvara“ grupe autora koju čine Stanko Trifunović, Jelena Đorđević, Ivana Pašić, Vojislav Đorđević i Marija Ćuković biće otvorena 21. septembra u Muzeju Vojvodine i trajaće do 10. oktobra, saopšteno je danas iz ove institucije.\nIzložba se realizuje povodom održavanja međunarodne arheološke konferencije “Sloveni i njihovi susedi u 1. milenijumu n.e.“, koja će se održati u Muzeju Vojvodine od 4. do 7. oktobra 2021. godine.\nPostavka predstavlja sumirane rezultate starih i novih arheoloških istraživanja na području Srpskog Podunavlja u kontekstu velikih istorijskih događaja 1. milenijuma nove ere – pre svega kroz materijalnu kulturu varvarskih naroda, predmete svakodnevice, keramičke lonce, čelično oružje, metalni i drugi nakit, koji su “tihi, ali rečiti svedoci pred stručnim islednicima Prošlosti“.\n“Od proterivanja Adama i Eve iz Raja, na obalama Fisona (Dunava), jedne od rajskih reka, ljudi su u pokušajima ponovnog pronalaženja Bogom im datog Doma, stvarali istoriju Evrope. Tek po neki red zapisan perom nije ni prineti nebrojenim stranicama zapisanim u slojevima zemlje, koje arheolozi predano iščitavaju svakim novim istraživanjem“, navode organizatori postavke.\nAutori izložbe, kustosi iz Muzeja Vojvodine u Novom Sadu, Narodnog muzeja u Pančevu i Pokrajinskog zavoda za zaštitu spomenika kulture u Petrovaradinu daju novi, autentičan prikaz i interpretaciju istorijskih i arheoloških činjenica, pojava i procesa na tom prostoru.\nVeliki deo eksponata, kako je navedeno, potiče upravo sa autentičnih istraživanja samih autora, a oni su dopunjeni eksponatima iz još osam muzeja iz Srbije.


Stariji brat uzeo bodove - Topličke Vesti | Topličke Vesti\tStariji brat uzeo bodove - Topličke Vesti\nStariji brat uzeo bodove\nAutor Nemanja Tonić 6 okt 2019\nŽITORAĐA –U 9. kolu Zone Jug fudbaleri Žitorađe pobedili su danas u Orljanu Svetlost iz Badnjevca sa 2:1. Duel dva zonaša iz opštine Žitorađa završio se pobedom starijeg mada je i Svetlost pružila dobru igru.\nIgralo se napadački u oba pravca, sa dosta šansi i na jednoj i na drugoj strani. Svetlost je najčešće pretila preko Vukadinovića i Babovića, dok je Žitorađa najviše poteškoća protivniku zadavala preko brzonogog Stankovića i Ristića. Međutim, nijedan od pomenutih danas nije uspeo da se upiše u strelce, već je prvi to učinio najbolji akter Žitorađe Stevan Stefanović, koji se najbolje snašao u šesnaestercu pored smušene reakcije defanzivaca domaćih. Kako je meč odmicao nervoza u taboru Svetlost je rasla, a tome je kumovao glavni sudija meča Miloš Trajković koji se danas očigledno nije lepo snašao u svojoj ulozi. Svojim, nadasve diskutabilnim odlukama na račun obeju ekipu unosio je nervozu u oba tabora. Ipak, daleko iskusniji Žitorađani igrali su pametno, i nisu diskutovali sa sudijama što je rezultiralo pobedom.\nŽitorađa ponovo ulazi pametnije u nastavak prepušta inicijativu domaćinu, i posle jedne kontre Stefanović na asistenciju Ristića izlazi 1 na 1 sa Stamenkovićem i rutinski realizuje za 0:2. Mogla je Svetlost brzo do gola, međutim, mladi Ilić na golu Žitorađe je pravovremenim reakcijama i istrčavanjima sprečavao iole ozbiljnije šanse. Neiskustvo mladog Ilića došlo je do izražaja u 86. minutu kada je Maletić iz slobodnjaka uputio udarac na gol, a lopta odskočila ispred Ilića što ga je zbunilo i na kraju donelo počasni pogodak domaćinu. Tada Svetlost sve karte baca na napad, međutim, samo do 88. minuta kada kapiten Tonić dobija drugi žuti i Badnjevčani ostaju sa devetoricom u polju.\nStadion: Sveti Jovan Gledalaca 200. Sudija: Miloš Trajković (Lebane) 5. Žuti kartoni: Vučković, Tonić (Fk Svetlost) V. Paunović, Todorović (Žitorađa) Crveni kartoni: Maksović u 40. i Tonić u 88. minutu (Fk Svetlost) Strelci: Maletić u 86. za Svetlost, Stefanović u 25 i 63. za Žitorađu.\nIgrač utakmice: Stevan Stefanović (Fk Žitorađa) 8,5.\nKratak url URL: https://toplickevesti.com/?p=472808


Đurić: Državne granice sa Kosovom i Metohijom nikada neće biti | Radio Kosovska Mitrovica\nĐurić: Državne granice sa Kosovom i Metohijom nikada neće biti\n17. May, 2016 15:27 |\nDirektor Kancelarije za Kosovo i Metohiju Marko Ðurić poručio je danas da državna granica između Srbije i Kosova i Metohije za Srbiju nikad neće postojati i da su apsurdne najave iz Prištine da će demarkacija granice biti prioritet naredne runde dijaloga.\n“Da li iko ozbiljan može da zamisli da Srbija prihvati da razgovara o granici koja ne postoji jer državna granica između Srbije i KiM za Srbiju nikad neće postojati, ne postoji ni po našem Ustavu. To za nas nije granica, već administrativna linija i tako će biti dok je ovog Ustava i naroda”, rekao je Ðurić.\nÐuric je za B92 rekao da je Beograd spreman da razgovara o tome kako da ljudi lakše cirkulišu između Beograda i Prištine i lakše prelaze administrativne prelaze.\nOn je rekao da je Srbija korektan partner i sagovornik, ali da ne želi da ćuti kad je gaze i ponižavaju i naglasio da se kosovsko pitanje rešava za stolom i da zato niko ne može “iza leđa Srbiji” gurati KiM u Unesko i praviti se da to Beograd ne vidi.\n“Važno je da države koje priznaju jednostrano proglašenu nezavisnost Kosova zadrže izbalansiran pristup”, rekao je Ðurić i dodao da je Savet bezbednosti UN pravo mesto da Srbija iznese probleme sa kojima se suočava srpski narod na KiM.\nOn je rekao i da je poverenje Beograda u sagovornike iz Prištine duboko poljuljano jer nisu pokazali spremnost da sprovode ništa od onoga što je pregovarano i dogovoreno.\nUpitan o najavama iz Prištine da će se promeniti format dijaloga sa Beogradom, Ðurić je rekao da Beograd želi da razgovara sa legitimno izabranim predstavnicima na KiM, ali da ne može da prihvati da oni određuju “kako im padne na pamet” ko će biti sagovornici.\nNaglasio je i da će ZSO, uprkos izjavama iz Prištine, biti formirana u skladu sa postignutim sporazumima u Briselu.\n“Nas niti obavezuje niti interesuje odluka Ustavnog suda u pokrajini, već, kao i Prištinu, sporazumi koji su postignuti”, rekao je Ðurić.\nGovoreći o ulasku Kosova u FIFA i UEFA, Ðurić je rekao da su time prekršeni statuti te dve međunarodne sportske organizacije, kao i da će Srbija nastaviti svoju borbu i pred međunarodnim sportskim sudom u Lozani.


autor: Višnja Davidović 13.11.2016 0\nUdruženje Novo kulturno naselje osnažuje inicijativu pokrenutu pre više od dve godine za novim mestom za kulturne sadržaje u Novom Sadu na Novom naselju.\nTim povodom održana je prva javna prezentacija "Projekta NN" i debata o potencijalu i značaju Kulturnog centra u jednom od najvećih delova Novog Sada, u prepunoj sali Mesne zajednice "Bistrica".\nU sklopu prezentacije inicijative za novim mestom za kulturne sadržaje u Novom Sadu, predstavljeni su i rezultati ankete koju su građani Novog Sada mogli da popune, kako na proteklim festivalima koje je Novo kulturno naselje organizovalo, tako i na ulicama Novog naselja i online.\nU debati su učestvovali građani svih generacija i istakli da je ovakva inicijativa od velikog značaja kao i da ima veliki potencijal. Trenutno su u toku moderatorski sastanci sa ciljnim grupama stanovništva Novog naselja, kako bi zajedničkim snagama formirali dalje ideje i vizije o Kulturnom centru. Sledeći korak su, kako kažu organizatori, javne debate sa gradskim čelnicima i donosiocima odluka, kao i ljudi iz kulturnog života Novog Sada.\nDosadašnje delovanje Novog kulturnog naselja obuhvata niz festivala i projekata, koji su se mahom održavali na otvorenim, javnim prostorima usled nedostatka adekvatnog zatvorenog prostora. Zbog toga je potrebno mesto za kulturne i umetničke programe, radionice, edukativne programe i ostale vidove ispoljavanja umetničkog stvaralaštva. Značaj ovoga leži u decentralizovanju kulture i još jednog prostora u gradu za održavanje kluturnih sadržaja ali i centra za pokretanje drugih inicijativa bitnih za podizanje kvaliteta života na lokalu.\nIako organizatori ističu da je još uvek nezahvalno pričati o eventualnoj lokaciji na kojoj bi bio smešten Kulturni centar, već godinama postoji priča o revitalizovanju ranžirne stanice. Godine 2010. skupština Grada usvojila je detaljne regulacione planove ranžirne stanice predviđajući buduće “mesto okupljanja i kulturni centar”, ali povodom toga do današnjeg dana ništa nije urađeno. Za sada postoji vizija o izgradnji potpuno novog objekta za Kulturni centar, jer su skloništa neadekvatna za adaptaciju, a Novo kulturno naselje će kroz dalje debate i sastanke sa sugrađanima i gradskim većnicima konkretizovati ideje i po ovom pitanju.\nDa li će se vizija pretočiti u nešto konkretno zavisi i od grada. Zbog toga smo mu se i obratili sa pitanjem da li postoji mogućnost da deo grada sa 35.000 stanovnika dobije prostor za kulturna dešavanja, na koje do objavljivanja ovog teksta nije stigao odgovor.


Sala za nekomercijalne filmove i za pravljenje novih - Kultura - Dnevni list Danas\nPočetna » Kultura » Sala za nekomercijalne filmove i za pravljenje novih\n0Piše: K. D. 13. februara 2020. 18.40 Izmenjeno: 18.43\nTokom prve dve nedelje na repertoaru će se naći filmovi: „Zaposlena“, „Nebeska tema“, „Enderlezi rajzing“, „Šavovi“,“ Dovlatov“, kao i „Slučaj Makavejev“.\nCena ulaznica je 300 dinara.\nJelena Trivan, predsednica Upravnog odbora Filmskog centra Srbije, na jučerašnjoj na konferenciji za medije poručila je da je ovaj poduhvat samo deo sprovođenja digitalizacije bioskopa u Srbiji u saradnji sa Ministarstvom kulture.\n„Jedna smo od zemalja koja je na vrhu u procentima bioskopa koji su digitalizovani i spremni za prikazivanja novih filmskih formata. Kombank dvorana će biti samo jedna u mreži srpskih bioskopa koji će prikazivati srpski film“, rekla je Trivan i dodala da će Sala služiti i u procesu pravljenja filma.\n„Važno nam je da producenti imaju svoje platno da mogu da rade na radnim verzijama filma. Sala će u potpunosti biti stavljena na raspolaganje za sve potrebe producenata koji žele da imaju svoje testne projekcije“, rekla je Trivan i dodala da je obaveza filmova da budu titlovani, kako bi svaki turista mogao da pogleda srpski film i savremenu srpsku produkciju.\nTakođe, Sala će biti dostupna i članovima komisija i Upravnog odbora kako bi bili informisani o samom filmu pre počinjanja bioskopskog života filma ili njegovog učešća na festivalima.\nGordan Matić, direktor Filmskog centra Srbije, ponosan je na činjenicu da je ovakva mreža digitalizovanih bioskopa razvijena u 17 gradova u Srbiji, pored Beograda.\n„U Sali srpskog filma posetioci će moći da vide filmove na engleskom, dokumentarce koji veoma retko uđu u distribuciju, kao i filmove iz manjinskih koprodukcija, koji se obično ne prikažu nigde osim u Beogradu“, istakao je Matić.\nDirektor Kombank dvorane Igor Stanković najavio je bogat filmski repertoar u okviru koga će, tokom 52 nedelje, svakoga dana biti prikazana po tri filma u tri večernja termina.\n„U pitanju su filmovi koji su imali bioskopsku distribuciju u poslednjih 12 meseci, ali nisu imali zapažen komercijalni efekat, dokumentarni filmovi, kao i eksperimentalni filmovi“, naglasio je Stanković.\nGordan Matić, Igor Stanković, Jelena Trivan, Kombank Dvorana, Sala srpskog filmaBeograd


MAJER O KOSOVU: Amerika prihvata promene granica na Balkanu! – SRPSKI NARODNI INFO\n“Ne verujem da će se, ako ovdašnje rukovodstvo želi da menja granice, Vašington suprotstaviti”, rekao je Majer, dodajući da “Nemačka hoće, jer strahuje od nestabilnosti”, a da su Britanci raspoloženi “fifti-fifti”, dok bi, prema njemu, EU prihvatila rešenje ako do njega dođe.\n“Srpskim prijateljima sam rekao da moraju da razumeju da se veći deo Kosova ne može vratiti, jer to znači rat. Ali, oblast severno od reke Ibar je druga priča”, smatra Majer, koji danas radi kao dekan američkog Univerziteta za nacionalnu bezbednost “Danijel Morgan”.\nIako je najveći deo politike prema Balkanu ostao stvar inercije prenete iz prošlosti, Trampova administracija ipak veruje u lokalno samoopredeljenje, što je “stvarna prilika za vaše lidere”, istakao je Majer.\n“Važno je da se lideri dogovore o mirnom rešenju sporova, uprkos tome što će biti uvek glasova protiv”, zaključio je Majer”.


Zakonodavci Sjeverne Koreje žele ublažavanje sankcija prije ponovnih pregovora sa SAD\nPjongjang je takođe zatražio ublažavanje sankcija na uvoz luksuzne robe kako bi mogao da nabavi dobra alkoholna pića i odela, rekli su poslanici nakon što ih je informisala glavna obavještajna agencija Južne Koreje.\nBrifing je uslijedio nedelju dana nakon što su dvije Koreje obnovile telefonske linije koje je Sjeverna Koreja suspendovala prije godinu dana.\nZakonodavci Južne Koreje rekli su da su sjevernokorejski lider Kim Džong Un i južnokorejski predsjednik Mun Đae-in izrazili volju da obnove povjerenje i poboljšaju veze od aprila, a Kim je zatražio da se ponovo povežu telefonske "vruće" linije.\nRekli su i da je Sjevernoj Koreji potrebno oko milion tona pirinča, jer je njenu ekonomiju pogodila pandemija koronavirusa i loše vremenske prilike prošle godine.\nCentralna banka Južne Koreje saopštila je prošle sedmice da je ekonomija Sjeverne Koreje 2020. godine pretrpjela najveću kontrakciju u posljednje 23 godine, jer je bila pogođena sankcijama Ujedinjenih nacija, mjerama zatvaranja zbog Kovida 19 i vremenskim neprilikama.\nMun je postavio poboljšanje diplomatskih i ekonomskih odnosa sa Sjevernom Korejom kao glavni prioritet, dok Sjedinjene Države već dugo insistiraju na tome da se odnosi sa Sjevernom Korejom ne mogu da se poboljšaju dok ne odustane od svojih nuklearnih i programa razvoja raketa.\nSjeverna Koreja je od 2006. godine izvela šest nuklearnih proba i ispaljivala rakete sposobne da pogode SAD.\nSavjet bezbjednosti Ujedinjenih nacija nametnuo je širok spektar sankcija Sjevernoj Koreji, uključujući entitete i pojedince u toj samozatvorenoj zemlji, zbog sprovođenja svojih programa nuklearnih i balističkih projektila, uprkos rezolucijama UN.\nSjedinjene Države, Japan i Južna Koreja takođe su uveli sankcije Sjevernoj Koreji, ali one nisu obavezujuće za druge zemlje.\nVisoki zvaničnik u administraciji predsjednika Džoa Bajdena rekao je Rojtersu u martu da Sjeverna Koreja nije odgovorila na zakulisne diplomatske kontakte od sredine februara.\nBidenova administracija je bila oprezna u javnom opisivanju svog pristupa Sjevernoj Koreji, rekavši da sprovodi sveobuhvatan pregled politike nakon angažmana bivšeg predsjednika Donalda Trumpa sa sjevernokorejskim liderom Kim Džong Unom.\nSjeverna Koreja nije testirala nuklearno oružje ili svoje interkontinentalne balističke rakete najvećeg dometa (ICBM) od 2017. godine, uoči istorijskog sastanka u Singapuru između lidera Kim Džong Una i Trumpa 2018. godine.\nNa tom sastanku, niti na dva naredna, nije uspjelo ubeđivanje Sjeverne Koreje da odustane od nuklearnog naoružanja ili svog raketnog programa.\nNezavisni posmatrači sankcija UN otkrili su da je Sjeverna Koreja održavala i razvijala svoje programe nuklearnih i balističkih raketa tokom 2020. godine kršeći sankcije, pomažući im u finansiranju sa oko 300 miliona dolara ukradenih cyber hakovanjem.


Ministarstva rekorderi po troškovima za radne sporove – Niko ne odgovara za izgubljene milione | Institut alternativa\nMinistarstva rekorderi po troškovima za radne sporove – Niko ne odgovara za izgubljene milione\n29.12.2016 by IA\nDok Vlada sprovodi mjere štednje smanjujući socijalne naknade i dječje dodatke, iz budžeta je za sudske i radne sporove za četiri godine isplaćen 71 milion eura. Nadležni u organima državne uprave, uprkos tolikoj sumi, ne odgovaraju za greške i nepoštovanja ugovora i zakona.\n„Činjenica da su građani od 2012. do ove godine platili više od 70 miliona eura za radne sporove ukazuje na kolaps principa odgovornosti i sankcija u javnoj upravi zbog enormnih šteta koje trpi država“, kazao je poslanik SNP-a Aleksandar Damjanović za Centar za istraživačko novinarstvo (CIN-CG). On je ukazao da će ta cifra, ako se bude nastavila dosadašnja dinamika, ove i naredne godine preći stotinu miliona eura.\nUvode se, ističe Damjanović, novi nameti i smanjuju stečena prava građanima u osjetljivom socijalnom položaju, umjesto da se imenom, prezimenom i funkcijom jasno ukaže na političku i svaku drugu odgovornost za enormne milionske štete pričinjene državi za sudske troškove.\n“Pogrešnim i nezakonitim postupanjem ili nepostupanjem dijela državne administracije, koja svoj rezultat ima u troškovima izdataka po osnovu sudskih postupaka koje plaća država, godišnje se u prosjeku izdvaja suma koja je gotovo ista kao sredstva koje umanjenjem naknada za majke država pokušava da nadomjesti”, pojašnjava jedan od prvaka SNP-a.\nDržavna revizorska institucija (DRI) je početkom ove godine utvrdila je da nije postojalo ekonomično upravljanje za sudske troškove po osnovu radnih odnosa, koji se isplaćuju iz budžeta. Revizori su utvrdili da zaposleni radne sporove najčešće vode protiv ministarstava unutrašnjih poslova, odbrane, pravde i finansija. Zbog toga je tim resorima preporučeno da, između ostalog, postupaju po pravosnažnim presudama i izbjegnu neekonomično trošenje budžetskih sredstava, utvrde način vođenja evidencije o sporovima, imenuju osobe odgovorne za saradnju sa Zaštitinikom imovinsko-pravnih interesa, ali i vrše analize uzroka nastanka sporova. Ministarstavima je dat rok od pola godine da postupe po preporukama iz izvještaja.\nČlan Senata DRI Branislav Radulović kazao je za CIN-CG da Ministarstvo finansija, shodno preporukama, mora da planira izdatke za sudske sporove na osnovu realnih projekcija. Naglasio je da sredstva za isplatu izdataka za sudske sporove treba planirati u budžetima potrošačkih jedinica, kako bi bile u mogućnosti da isplaćuju novac po pravnosnažnim rješenjima u zakonskom roku. Iako su preporuke DRI da se poštuju sudske presude, u budžetima često za to nijesu namijenja sredstva, što dovodi do nagomilavanja dugova koji će još rasti, jer će se vraćati sa kamatom.\nU izjašnjenju Ministarstava pravde na preporuke DRI, koje je CIN-CG dobio po zahtjevu o slobodnom pristupu informacijama, piše da se veliki broj tužbi odnosi na potraživanja zaposlenih zbog prekovremenog rada u Zavodu za izvršenje krivičnih sankcija (ZIKS). Taj resor navodi da je uprava ZIKS-a prethodne tri godine tražila predlogom Plana budžeta sredstva za prekovremeni rad, ali da nijesu bila opredijeljena Zakonom o budžetu.\n“U dosadašnjem periodu Budžetom Ministarstava pravde – ZIKS na budžetskoj poziciji ‘sudska rješenja’ bila su planirana sredstva u iznosu od jedan euro, shodno uputstvu Ministarstava finansija”, piše u izvještaju Ministarstava pravde koje je dostavljeno CIN-CG.\nI Ministarstavo unutrašnjih poslova (MUP) navodi da ove godine nijesu postojala sredstva za isplatu po sudskim presudama, zbog čega se ne može realizovati preporuka DRI da postupe po pravosnažnim odlukama sudova.\nOni su pojasnili da od 2013. godine imaju elektronsku evidenciju o podnijetim tužbama, ali i da postoji jedinica koja sarađuje sa Zaštitnikom imovinsko-pravnih interesa i Agencijom za mirno rješavanje sudskih sporova.\n„Vlada u budžetu za narednu godinu za te namjene predvidja svega 1,87 miliona eura što ne odgovara realnosti, i što ukazuje da su i ostale budžetske projekcije činjenično i logički neutemeljene”, upozorava Aleksandar Damjanović. Tako, ističe on, Vlada ne poštuje preporuke DRI, ali ni sopstvene stavove „da će potrošačkim jedinicama koje uzrokuju štete umanjiti budžetom predviđena sredstva za narednu godinu, kako bi se uveo princip odgovornosti prema novcu građana“.\nIA naglašava da država troši mnogo novca na greške državnih organa i da to dobro ilustruje slučaj “Limenka”.\n“U tom slučaju je nepoštovanje ugovorne obaveze o kupoprodaji zemljišta sa bratom premijera Mila Đukanovića od strane jednog organa – Uprave policije, koštalo državu preko 10 miliona eura. To je samo ilustracija načina na koji obaveze koje država preuzme mogu da se negativno odraze na državni budžet i samim tim, na građane”, piše u publikaciji IA.\nMilione za „limenku“ platili su građani, umjesto odgovornih pojedinaca koji su nesavjesnim poslovanjem omogućili premijerovom bratu da dobije ogroman novac u sporu sa državom. Na karju postavlja se pitanje – da li su mnoge od ovih grešaka namjerne.\nDiciplinski postupci rijetkost u ministarstvima\nPrema nalazima IA, od 2012. godine naovamo, svega dva visoka rukovodioca smijenja su zbog “nestručnog i nesavjesnog obavljanja funkcije, odnosno nezakonitosti rada i postupanja”.\nIako su prepoznati kao organi protiv kojih zaposleni često pokreću tužbe i dobijaju ih na sudu, ministarstva odbrane i pravde od 2013. godine nijesu pokrenuli nijedan disciplinski postupak u tim resorima. MUP je u ovoj i prošloj godini sproveo po jedan disciplinski postupak, a 2014. godine disciplinski postupak protiv dva službenika, koji su pogrešno informisali građane. Oni su kažnjeni umanjenjem dvije zarade za 20 odsto.\nMinistarstavo finansija lani je novačno kaznilo jednu službenicu, zbog nepravilnog korišćenja i raspolaganja povjerenim sredstvima, uslijed kojih je nastupila šteta za taj državni organ. Tokom 2014. godine jedan namještenik je novčano kažnjen zbog neopravdanog izostanka sa posla.\nPodaci IA pokazuju da je iste godine jednom namješteniku Ministarstava finansija uručen otkaz, ali u tom resoru nijesu naveli kakvu povredu službene dužnosti je namještenik počinio.\nZaštitnik zatrpan predmetima, bez snage da se suoči sa problemom\nPrema nalazima Instituta Alternativa (IA), sporno je funkcionisanje Zaštitnika imovinsko-pravnih interesa, institucije koja postoji već šest godina u okviru Ministarstva finansija, a čiji je primarni zadatak da zastupa državne organe u sporovima.\nInformacije IA pokazuju da je, na osnovu predmeta okončanih u 2014. i 2015. godini, Zaštitnik državne organe kao tužene zastupao u čak 6.194 sporova, a kao tužioce u svega 27. Sporno je što ta instutucija rijetko i neuspješno koristi vansudsko rješavanje spora, kao jedan od mogućih načina rasterećenja institucije, iako su tokom ove godine napravljeni određeni pozitivni pomaci.\nIA u svojoj publikaciji “Šta štiti Zaštitnik?” ukazuje i da su dostupni izvještaji Zaštitnika veoma šturi, ali i da Vlada tokom 2012. i 2013. uopšte nije razmatrala Izvještaj o radu te institucije. Zaštitnik, je u poslednjem izvještaju o radu, ukazao i na lošu komunikaciju sa državnim organima, koji nemaju kontakt osobe za dostavljanje neophodnih informacija neophodnih za pravovremenije rješavanje sporova.\nIA ukazuje i da je institucija zatrpana predmetima, jer je lani postupala u čak 15.486 parnična predmeta. To znači da je po zaposlenom u toj instituciji, kao zakonskom zastupniku državnih organa, bilo 1406 predmeta.\nČlanak je originalno objavljen na internet stranici Centra za istraživačko novinarstvo.\nOvdje možete pročitati istraživačku priču i na albanskom jeziku.\nOvaj članak je nastao uz pomoć Evropske unije u okviru projekta “Civilno društvo za dobru upravu: Da služi i zasluži!”, koji sprovode Institut alternativa, Centar za istraživačko novinarstvo, Bonum, Natura i Novi horizont. Sadržaj ovog članka je isključiva odgovornost autora i ni na koji način ne odražava stavove Evropske unije.


Članice EU obaveštene o dijalogu Beograda i Prištine, tražen i uvid u nacrt konačnog sporazuma | Novinska agencija Beta\n14:05 - SportDerbi dao dozvolu Čelsiju da pregovara sa Lampardom\n12:35 - VestiVesić: Poplave nemaju veze sa gradonačelnikom\n13:20 - ScenaNa Zlatiboru sutra otvaranje Kulturnog centra\n12:45 - VestiU Beogradu i drugim gradovima potpisivanje peticije za ograničenje emitovanja rijaliti programa (VIDEO)\n13:00 - VestiJovanović (LDP):Oslodadjajuća presuda pripadnicima JSO dokaz da je zločinačko udruženje i dalje živo\n12:50 - EkonomijaProsečene zarade u Srbiju u aprilu 54.645 dinara\n12:00 - SportVladimir Kličko spasen iz zapaljene jahte\n11:50 - VestiSzS: Beograd propada zbog nedostatka investicija a ne zbog padavina (VIDEO)\n11:45 - VestiDS: Pobuna JSO uvod u atentat na Djindjića\n10:50 - SportAdetokunbo najkorisniji igrač NBA lige (VIDEO)\n11:05 - VestiZelenović: Napad na Djilasa i njegove saradnike delo aktivista SNS-a\n10:40 - VestiAleksandar Šešelj: Evropa da prestane sa antiruskom histerijom (VIDEO)\n10:45 - VestiMladić optužen za kradju statue Merilin Monro (VIDEO)\n10:15 - VestiAleksić: Izmene zakona o Moravskom koridoru ili smenjivanje Zorane Mihajlović\n09:20 - VestiNaslovne strane za utorak, 25. jun 2019. godine\nSVET | 08.06.2018 18:50 > 08.06 18:59\nČlanice EU obaveštene o dijalogu Beograda i Prištine, tražen i uvid u nacrt konačnog sporazuma\nZvaničnici zemalja Evropske unije su na poslednjem sastanku s timom Evropske službe za spoljno delovanje (EEAS) bili "u celini zadovoljni" izveštajem o toku dijaloga i većih zamerki nije bilo, "a predstavnik samo jedne članice EU je zatražio da vidi nacrt konačnog sporazuma" Beograd-Priština. To su agenciji Beta preneli upućeni izvori Saveta ministara Unije, zamoljeni da se osvrnu na medijske izveštaje da su neke članice EU, nezadovoljne uvidom i tokom dijaloga, zatražile da budu neposredno uključene u pregovore koje EEAS na čelu s Federikom Mogerini vodi s delegacijama Beograda i Prištine s ciljem da se sklopi obavezujući sporazum o normalizaciji njihovih odnosa.\nIzvori u Savetu ministara EU su preneli da nije bilo zamerki takve vrste i da su predstavnici članica EU bili "uopšteno zadovoljni" onim što su od saradnika Federike Mogerini o toku dijaloga čuli na poslednjem sastanku EEAS i Radne grupe za proširivanje Saveta EU (COELA).\nOvi upućeni zvaničnici su Beti takodje rekli da će sledeći korak oko proširivanja biti zaključci koje će usvojiti šefovi diplomatija EU i potvrditi lideri zemalja članica Unije na sastancima krajem meseca.\nOni su napomenuli da se, iako je to u Srbiji dočekano s izvesnim razočarenjem, ishod susreta vodja EU i Zapadnog Balkana u maju u Sofiji ipak mora videti kao pozitivan korak, jer zaključak tog samita jeste da "konačni cilj ostaje isti".\nSaradnici Federike Mogerini takodje su stavili do znanja da "visoka predstavnica EU redovno lično izveštava države članice EU o dijalogu Beograd-Priština na zasedanjima Saveta ministara Unije, a njen tim obaveštenja o toku Dijaloga daje predstavnicima članica EU i u okviru raznih radnih grupa Saveta EU".\nTo je agenciji Beta izjavila Maja Kocijančić, portparolka Federike Mogerini, naglasivši da EEAS ne komentariše pisanje medija.\nIzvori EU su prethodno Beti preneli da će na samitu evropske dvadesetosmorice u junu biti održana rasprava o daljoj strategiji Unije kad je reč o izgledima da se zemlje Zapadnog Balkana "priključe" Evropskoj uniji. Takodje zbog otpora političkih snaga i javnosti u više zemalja Unije, zasad postoje različiti stavovi o tome da li da se taj složeni i dugi proces označi i kao "ulazak u članstvo".\nFrancuska, Nemačka, Holandija i još neke članice smatraju da se najpre mora sačekati s preustrojstvom same Unije, naročito posle dolaska na vlast populističkih snaga u Italiji, da bi se videlo kako će biti ojačana ključno važna zona evra, pa da se tek onda počne razmišljati u kom vidu i kad "priključiti ili uključiti" i neke države sa Zapadnog Balkana, pod uslovom da one pojedinačno ispune sve uslove EU.\nSzS: Beograd propada zbog nedostatka investicija a ne zbog padavina ...\nU Beogradu i drugim gradovima potpisivanje peticije za ograničenje ...\nJovanović (LDP):Oslodadjajuća presuda pripadnicima JSO dokaz da je ...


ZVEZDAŠI U DELIRIJUMU: Dragović opet blizu Marakane | Novosti.RS\nI danima se tako piše o dečku koji je jedno vreme bio i među najtraženijim na evropskom tržištu.\nA poslednje vesti mogle bi da obraduju crveno-bele. Bajer Leverkuzenu kao da se sprema za odlazak austrijskog štopera Aleksandra Dragovića, mada su Nemci pre samo nekoliko dana rekali da neće nigde ove zime.\nMomak sa srpskim korenima najavljivan je kao novo pojačanje Crvene zvezde već za januar. Svi su već pomislili da je posao sa Dragovićem već sklopljen, ali iz Bajera su nakon dobrih igara defanzivca poručili da ipak ostaje u klubu.\n22. 12. 2020. u 10:29 >> 10:30\nLEGENDARNI NEMAC POSLAO PORUKU ZVEZDI: Ovo se neće svideti navijačima šampiona Srbije\n30. 12. 2020. u 13:19\nFosu-Mensa je jednog od najperspektivnijih defanzivaca Evrope. Profesionalnu karijeru je započeo u Mančester junajtedu, a među "đavole" je stigao još u omladinskim danima iz Ajaksa. Junajted ga je pozajmio u dva navrata, prvo Kristal Palasu, a onda i Fulamu gde je delio svlačionicu sa srpskim reprezentativcem Aleksandrom Mitrovićem.\nVidećemo šta će na kraju biti sa Zvezdom i Dragovićem, da li će ipaki doći do dogovora, posebno jer i Liverpul navodno želi defanzivca.\nAleksandar Dragović FK Crvena zvezda FK Bajer Leverkuzen fudbal


Srbi će blokadom puta Drvar-Bosanski Petrovac spriječiti eventualno premještanje migranta iz Bihaća u srpsko selo Medeno Polje jer bi realizacija takve odluke predstavljala kršenje Aneksa sedam Dejtonskog mirovnog sporazuma, rekao je Srni predsjednik Odbora za zaštitu prava Srba u Federaciji BiH Đorđe Radanović.\n"Srbi koji žive u Drvaru i Bosanskom Petrovcu i oni koji su trenutno u Novom Sadu i Beogradu, a rodom su iz ovih krajeva, organizovaće se i blokirati put Drvar-Petrovac", rekao je Radanović Srni nakon što je Operativna grupa za pitanje migracija u Unsko-sanskom kantonu (USK) danas zatražila hitno izmještanje migranata iz prihvatnog kampa "Vučjak" kod Bihaća i predložila da oni budu smješteni u Medeno Polje, kod Bosanskog Petrovca.\n"Biću tamo prvi sa svoje troje djece, kao i svi Srbi delegati u Domu naroda, načelnici četiri srpske opštine, jer branimo koncept povratka", rekao je Radanović.\nOperativna grupa za pitanje migracija u Unsko-sanskom kantonu (USK) zatražila je danas hitno izmještanje migranata iz prihvatnog kampa "Vučjak" kod Bihaća koji od danas nemaju pristup vodi za piće, niti se vrši odvoz smeća sa te lokacije.\n"I dalje ostajemo pri odluci da je to Medeno Polje i tražimo od međunarodnih organizacija da zajedno sa Ministarstvom bezbjednosti krenu u pravcu izmještanja", naveo je Ružnić.\nMedeno polje migrantska kriza\nInstitucije nemaju odgovor na krizu\nMigranti zapalili porodičnu kuću predsjednika Skupštine TK\nPotrebna zajednička evidencija migranata\nPolicija se povukla pred vjernicima i sveštenicima!\nZa Srbina koji je trovao kolege na poslu kažu da je bio progonitelj\n6977 glasova 62%\n4289 glasova 38%


Problematični krediti ne ugrožavaju stabilnost\nNivo problematičnih kredita u Srbiji ne ugrožava stabilnost finansijskog sektora, ali predstavlja izvor rizika zbog čega su i usvojeni strategija i akcioni plan za njihovo rešavanje, rekli su danas agenciji Beta u Narodnoj banci Srbije (NBS).\nKako su istakli u NBS, Vlada Srbije usvojila 13. avgusta Strategiju za rešavanje problematičnih kredita, izrađenu u saradnji nadležnih ministarstava i Narodne banke, a Izvršni odbor centralne banke je istog dana usvojio akcioni plan za primenu strategije.\nKljučne oblasti koje su sadržane u akcionom planu NBS odnose se na unapređenje u oblasti supervizije banaka sa akcentom na regulatorni okvir za tretman restrukturiranih potraživanja i na unapređenje procesa upravljanja lošom aktivom u bankama, naveli su u NBS.\nPored toga, dodali su, fokus će biti i na unapređenju primene računovodstvenih standarda u bankama, na objavljivanju podataka od strane banaka, kao i na podršci adekvatnijoj proceni vrednosti nepokretnosti koje su predmet obezbeđenja kredita.\nAkcionim planom Narodne banke Srbije definisane su konkretne aktivnosti koje će centralna banka preduzeti, kao i rokovi za njihovo sprovođenje, pre svega za unapređenja kapaciteta banaka za rešavanje pitanja problematičnih kredita, rekli su u centralnoj banci.\n“Uprkos krizi, bankarski sektor u Srbiji je ostao visoko kapitalizovan i likvidan. Učešće problematičnih kredita predstavlja izvor rizika, ali njihov nivo još ne ugrožava stabilnost finansijskog sektora posebno imajući u vidu pokrivenost tih kredita regulatornim rezervisanjima”, rekli su u NBS.\nOčekuje se da koordinirane aktivnosti svih nadležnih institucija daju rezultate koji će se pozitivno odraziti na kreditnu aktivnost, a posledično i na privredni rast u Srbiji, i da će sprovođenje mera predviđenih Strategijom snažno uticati na smanjenje nivoa problematičnih kredita.\nProcena je da su u Srbiji problematični krediti vredni 3,7 milijardi evra, odnosno oko 22 odsto od ukupno 17 milijardi evra kredita.\nRešavanje pitanja problematičnih kredita obaveza je Srbije prema programu sa Međunarodnim monetarnim fondom (MMF).


TI BiH potpisuje Memorandum o saradnji sa Vladom Zeničko-dobojskog kantona - Transparency International B&H\nTI BiH potpisuje Memorandum o saradnji sa Vladom Zeničko-dobojskog kantona\nTransparency International u Bosni i Hercegovini (TI BiH) će potpisati Memorandum o saradnji sa Vladom Zeničko-dobojskog kantona, kojim će se ozvaničiti saradnja na kreiranju i realizaciji Akcionog plana Vlade Zeničko-dobojskog kantona za borbu protiv korupcije (2017-2019).\nSarajevo/Zenica, 27. februar 2017. – Transparency International u Bosni i Hercegovini (TI BiH) će potpisati Memorandum o saradnji sa Vladom Zeničko-dobojskog kantona, kojim će se ozvaničiti saradnja na kreiranju i realizaciji Akcionog plana Vlade Zeničko-dobojskog kantona za borbu protiv korupcije (2017-2019).\nOsim pružanja pomoći od strane TI BiH na izradi Akcionog plana, saradnja će se fokusirati i na realizaciju mjera koje se odnose na učešće civilnog sektora, s akcentom na izradu strateških dokumenata/smjernica za borbu protiv korupcije u javnim ustanovama i lokalnim zajednicama na području Zeničko-dobojskog kantona.\nPotpisivanje Memoranduma će se održati u utorak 28. februara u 11.00 časova u Zenici, u prostorijama Vlade Zeničko-dobojskog kantona. Memorandum će potpisati premijer Kantona, Miralem Galijašević, i izvršna direktorica TI BiH, Lejla Ibranović, koji će se ovom prilikom obratiti medijima sa informacijama o planiranim aktivnostima u narednom periodu.\nNajava za medije 2 – 27.2.2017.


Stanje nikada gore, a Vučić već dijeli odlikovanja za “borbu protiv Covid-a” | Starmo\nNaslovnica Region Stanje nikada gore, a Vučić već dijeli odlikovanja za “borbu protiv Covid-a”\nStanje nikada gore, a Vučić već dijeli odlikovanja za “borbu protiv Covid-a”\nBeograd — Predsjednik Srbije Aleksandar Vučić svečano je danas uručio odlikovanja ljekarima i nemedicinskom osoblju za zasluge u borbi protiv Covid-a 19, odlikovanim povodom Dana primirja u Prvom svetskom ratu, 11. novembra.\nOrden Karađorđeve zvezde prvog stepena, predsjednik Vučić uručio je infektologu, bivšem direktoru Infektivne klinike KCS Mijomiru Pelemišu.\nPredsjednik Srbije je Orden Karađorđeve zvijezde drugog stepena uručio direktoru Infektivne klinike dr. Goranu Stevanoviću, epidemiologu Branislavu Tiodoroviću i direktorki Instituta za onkologiju i radiologiju Kliničkog centra Srbije Danici Grujičić – prenosi RTS.\nOrdenom Karađorđeve zvijezde trećeg stepena odlikovani su zamjenica direktora Klinike za infektivne i tropske bolesti KCS Ivana Milošević, specijalista anesteziologije, reanimatologije i intenzivne terapije u KCS dr Nebojša Lađević, direktorka KBC “Bežanijska kosa” Marija Zdravković i direktor Klinike za anesteziju i intenzivnu terapiju i pomoćnik generalnog direktora KC Nišu dr Radmilo Janković.\nZlatnom medaljom za zasluge odlikovan je direktor KBC “Dr Dragiša Mišović” Vladimir Ðukić.\nIsto odlikovanje dodjeljeno je anesteziologu KBC “Dr Dragiša Mišović” dr Vladimiru Radoviću, kao i medicinskoj sestri za dijalize iste zdravstvene ustanove Radici Avramović.


Građanima Centralne i Istočne Evrope Amerika veća pretnja od Rusije - Sputnjik Srbija\n12:39 14.06.2019 (osveženo 12:45 14.06.2019) Preuzmite kraći link\nSaglasno dokumentu, od 2017. godine poboljšao se odnos stanovništva srednjoevropskih zemalja prema NATO-u. Tako je, na primer, u Češkoj podrška Severnoatlantskom savezu porasla za 27 odsto, u Slovačkoj za 13 odsto, u Rumuniji i Mađarskoj za sedam odsto, a u Poljskoj za šest.\n„Pored sve veće podrške NATO-u, u pojedinim zemljama Centralne Evrope primećuje se zabrinjavajuća tendencija negativne percepcije SAD. Moguće da je to povezano sa ruskim dezinformacijama. Uprkos činjenici da su sve zemlje u regionu članice NATO-a, oko 23 odsto stanovništva vide SAD kao moguću pretnju. Još je gore što u Bugarskoj i Slovačkoj sve više ljudi veruje da SAD predstavljaju veću pretnju za njihove zemlje, nego što je to Rusija“, objasnili su autori izveštaja.\nPrema dokumentu, u Bugarskoj samo sedam odsto građana smatra Rusiju potencijalnom pretnjom, dok je 25 odsto dodelilo tu ulogu SAD. Sa druge strane, u Slovačkoj 41 odsto ispitanika smatra da su pretnja SAD, dok 26 odsto veruje da je reč o Rusiji.\nKomentarišući izveštaj američkih stručnjaka, ruski politikolog Valerij Korovin rekao je da reči o zabrinutosti potvrđuju strah Vašingtona da će izgubiti kontrolu nad regionom.\n„Čak i minimalne simpatije centralnoevropskih zemalja i njihove elite prema Rusiji, po mišljenju Amerikanaca, prete da će Evropa izaći iz domena američke geopolitičke kontrole“, rekao je on.\nKorovin je takođe dodao da SAD gledaju na centralnoevropski region kao na odskočnu dasku za dalje probijanje u unutrašnjost kontineta.\nEvropa, poverenje, dezinformacija, javno mnjenje


Koncesije u BiH na putu harmonizacije sa pravnom stečevinom EU – EU-Monitoring.ba\nKoncesije u BiH na putu harmonizacije sa pravnom stečevinom EU\nU periodu nakon ekonomske krize 2008. godine, Evropska unija je pristupila izradi direktive koja definira postupak dodjele koncesija, iz razloga što se željelo definisati ulaganje privatnog kapitala u projekte koji su od opšteg interesa, a za koje nije bilo dovoljno sredstava u budžetu. Direktiva EU 2014/23 je definisala oblast koncesija za usluge i radove, što predstavlja i značajan iskorak u odnosu na raniju legislativu u ovoj oblasti, koja je obuhvatala samo dodjelu koncesija za radove i bila jedno poglavlje u sklopu Direktive 2004/18.\nBosna i Hecegovina je u svom približavanju pravilima Evrospke unije, donijela prve propise, koji u najvećoj mjeri nisu bili usaglašeni sa ranijom Direktivom EU, a sto je i konstatirano Strukovnim pregledom koncesija javno privatnog partnerstva 2009. godine.\nSem velikog stepena neusaglašenosti sa pravnom stečevinom EU, ustavni sistem Bosne i Hercegovine determinirao je donošenje više zakona u oblasti koncesija, koji su manje više neusaglašni i koji konceptualno usložnjavaju problem u ovoj oblasti.\nBitne karakteristike oblasti koncesija u Bosni i Hercegovini\nČinjenica da Direktiva EU 2014/23 o koncesijama počiva na identičnim principima kao i javne nabavke (transparentnost, jednak princip, nediskriminacija), ukazuje na to da zakonski okvir u Bosni i Hercegovini treba pretrpjeti znatne izmjene u cilju harmonizacije u oblasti koncesija sa pravilima EU.\nBez obzira na 13 različitih propisa (1 državni, 2 entiteska, 1 Brčko Distrikt i 10 kantonalnih), u Bosni i Hercegovini ne postoji registar koncesija, tako da nemamo objedinjen broj dodjeljenih koncesija, i to kako po broju, tako ni po predmetu koncesije, kao ni po vrijednosti koncesije. Iako se može reći da se radi samo o „statističkim“ podacima, oni su veoma bitni za daljnji proces pridruživanja Evropskoj uniji, jer u skladu sa Direktivom EU 2014/23 jedan od zahtjeva je objava obavještenja o dodjeljenim ugovorima o koncesijama.\nSljedeća karakteristika ove oblasti je definisanje „samoinicijativne“ ponude, koja je prisutna u svim propisima o koncesijama u Bosni i Hercegovini. Direktiva EU o koncesijama definiše način dodjele koncesija i niti u jednoj od odredbi ne pominje samoincijativnu ponudu, ali pominje slučajeve u kojima ugovorni organ može dodijeliti koncesiju bez objave obavještenja o koncesiji, odnosno kada i u kojim slučajevima ugovorni organ nije obavezan objaviti obavještenje. Također, Direktiva EU pominje još i situaciju da, i kada nema obavezu da objavi obavještenje o koncesiji, obavezno je objaviti javnu obavijest o namjeri za dodjelu koncesije (to je slično prethodnom informativnom obavještenju kod javnih nabavki).\nPostupak dodjele koncesije je znatno složeniji od postupka dodjele ugovora o nabavci, jer zahtijeva cijeli niz strateških dokumenata, srednjoročnih planova i ekonomskih projekcija, iz kojih bi se lako zaključila opravdanost dodjele ugovora o koncesiji. Prakse u ovoj oblasti u zemljama Evropske unije su ukazale da kvalitet strateških dokumenata i planova, je od direktnog utjecaja na opravdanost i ekonomsku isplativost dodjele ugovora o koncesiji, kako za ugovorni organ, tako i za privrednog subjekta kojem se dodjeljuje koncesija. Međutim, u Bosni i Hercegovini tek se radi na ustroju sistema strateškog planiranja i programiranja, na svim nivoima vlasti, te je veoma teško očekivati u dogledno vrijeme kvalitetan iskorak u oblasti koncesija.\nSljedeća karakteristika koja je utvrđena Strukovnim pregledom je pitanje pravne zaštite u oblasti koncesija. Ovo pitanje je u periodu od 2010. do danas djelimično rješavano na različitim nivoima vlasti u Bosni i Hercegovini, ali koncept pravne zaštite u ovoj oblasti ne prati sistem pravne zaštite u zemljama Evropske unije. Činjenica je da ustavni ustroj Bosne i Hercegovine determiniše ovo pitanje, međutim, postojanje tijela koja će biti nadležna za postupanje po žalbama u oblasti koncesija trebali bi definisati uniformna pravila, koja su usaglašena sa Direktivama EU o pravnoj zaštiti. Jer sistem pravne zaštite u ovoj oblasti je veoma značajan, posebno s aspekta prava i obaveza ugovornih strana.\nKoncesiona naknada kao jedna od značajnih odlika koncesije je pitanje koje zaslužuje posebnu pažnju, posebno s aspekta utvrđivanja visine koncesione naknade, kao i redovnih uplata koncesione naknade. Koncesiona naknada i podaci o njenoj visini, kao i rokovima u kojima se ista uplaćuje, trebaju biti javno dostupni građanima u Bosni i Hercegovini. Desavalo se da kroz medije u Bosni Hercegovini budemo informisani da je „nestalo“ brdo kroz iskorištavanje prirodnog bogatstva ( vađenje šljunka ili sl.), a da nadležna lokalna samouprava nije imala podatke ko iskorištava prirodno bogatstvo, da li uplaćuje za to koncesionu naknadu i kojem iznosu. Stoga ova komponenta, koja predstavlja jedan od načina punjenja budžeta, na svim nivoma vlasti, je veoma bitna, jer predstavlja javni novac i građani treba da imaju mogućnost uvida u isto.\nOblast koncesija predstavlja veoma značajnu oblast i dio je budućh pregovora o pristupanju Bosne i Hercegovne Evropskoj uniji (Poglavlje V). Harmonizacija zakona o koncesijama u Bosni i Hercegovini sa Direktivom EU 2014/23 je prvi zadatak koji će vlasti u Bosni i Hercegovini trebati rješavati, odnosno morat će preuzeti pravila koja definiše Direktiva EU. Naime, trenutna situacija i netransparetnost, kako samih procesa dodjele ugovora o koncesijama, tako i podataka o dodjeljenim ugovorima o koncesijama, je ono što se treba promijeniti i što je značajno za građane u Bosni i Hercegovini.\nOno što se prioritetno mora uraditi jeste napraviti red koraka koji prethode postupku za dodjelu koncesija. Sve potvrde, saglasnosti, odobrenja koja se zahtjevaju pozitivnim propisima, moraju biti obezbijeđeni, kako bi se izbjegli problemi, kakve trenutno imamo sa ugovorom o koncesiji za izgradnju hidroelektrane „Vranduk“. Bosna Hercegovina, odnosno svi nivoi vlasti u Bosni i Hercegovini moraju imati razvijen set smjernica, sa svim procedurama koje prethode postupku za dodjelu koncesije, jer u protivnom „ad-hock“ postupanjem gubimo ugled, vrijeme i novac.\nBosna i Hercegovina posjeduje velike prirodne potencijale, kao i potrebu bržeg ekonomskog razvoja, te je nužno da stvori predpostavke za ulaganja od strane privatnog sektora, kako domaćeg tako i stranog, ali na transparentan način. Koncesije su sigurno oblast koja pruža višestruke mogućnosti ulaganja kako domaćih tako i stranih, u projekte koji će biti za dobrobit svih građana u Bosni i Hercegovini. Stoga pravilnim strateškim odlukama i planovima treba da se iskoriste prirodni resursi, kako bi se smanjilo zaduživanje radi pokrivanja budžetskih deficita na svim nivoima vlasti.


APR: Asomakum više nema vlasnika i direktora\nPrema podacima Agencije za privredne registre, firma “Asomakum” više nema vlasnika i direktora, a dokumenti objavljeni na sajtu te institucije pokazuju da je advokat Zoran Jakovljević u ponedeljak podneo, a APR istog dana prihvatio zahtev za brisanjem Andreja Vučića kao direktora i vlasnika te firme.\nTo se dogodilo odmah pošto je lider Nove stranke Zoran Živković zatražio da mu Ministarstvo finansija odgovori ko je vlasnik i direktor preduzeća “Asomakum”, koje je 2. jula ove godine otvorilo dinarski račun. Advokat Zoran Jakovljević kaže da po nalogu klijenta ne može da daje izjave o ovom slučaju. Tako je bez odgovora ostalo pitanje zašto je ova promena u podacima firme u APR-u zatražena tek ove nedelje. Prema podacima Narodne banke Srbije “Asomakum” je 2. jula otvorio dinarski račun kod Direktne banke iz Kragujevca, a u toj banci navode da se samo radi o transferu računa iz Findomestik banke koju je “Direktna” ranije kupila. “U nedelju, 2. 7. 2017 godine, nije izvršeno bilo kakvo ‘otvaranje računa’, već je izvršen prenos računa, koji je ranije bio otvoren kod Findomestik banke AD Beograd i koji je tom prilikom dobio novi broj u Direktnoj Banci ad Kragujevac. Osnov za prenos računa je činjenica da privredno društvo Asomacum d.o.o. nije brisano iz Registra privrednih subjekata kod Agencije za privredne registre, odnosno, vodi se i dalje kao aktivno privredno društvo”, navodi se. U Agenciji objašnjavaju da je Zakonom o privrednim društvima predviđeno da je brisanje firme moguće nakon njene likvidacije, stečaja, statusne promene ili po nalogu državnog organa.\nPodsetimo, Viši sud u Beogradu u maju ove godine potvrdio je optužnicu protiv 18 osoba kojima se na teret stavlja da su krađom identiteta osnovali sedam fantomskih firmi, među kojima je i “Asomakum”. Pre dve godine, kako su tada pisale “Večernje novosti”, Privredni sud u Beogradu usvojio je tužbeni zahtev Andreja Vučića da se oglasi apsolutno ništavim akt o osnivanju privrednog društva “Asomakum”.\nNUNS i NDNV: Javni tužilac da sasluša Aleksandra VučićaRama pohvalio Vučićev stav o Kosovu


SDP ne odustaje od predsjedavajućeg Vijeća ministara - Klix.ba\nNeće u matematičku koaliciju SDP ne odustaje od predsjedavajućeg Vijeća ministara\nNeće u matematičku koaliciju\nSDP ne odustaje od predsjedavajućeg Vijeća ministara\n10.11.2010. u 15:38\nZlatko Lagumdžija (Foto: Feđa Krvavac/Sarajevo-x.com)\nPredsjednik SDP BiH Zlatko Lagumdžija ponovio je danas stav svoje stranke da u BiH treba da bude stvorena programska vladajuća koalicija i da SDP-u treba da pripadne mjesto predsjedavajućeg Vijeća ministara.\nLagumdžija vjeruje da do konstitutivne sjednice Predstavničkog doma Parlamentarne skupštine BiH, 30. novembra, ima dovoljno vremena za formiranje parlamentarne većine.\n"Mislim da će jučerašnji izvještaj Evropske komisije biti dovoljno alarmantan za sve političke aktere da se uozbilje", rekao je Lagumdžija novinarima u Sarajevu ističući da SDP ne želi da učestvuje ni u kakvoj vladajućoj koaliciji na nivou BiH koja neće biti programska.\nKonstatujući da je moguće napraviti matematičku koaliciju u BiH, lider SDP-a je poručio da ova stranka neće biti u njoj.\n"U tom slučaju, SDP će preuzeti odgovornost tamo gdje može s onima koji imaju spremnost da radimo zajedno", rekao je Lagumdžija koji nije mogao reći da li će se i kada sastati sa liderom SNSD-a Miloradom Dodikom.\nLagumdžija: Radi se o političkoj i volji građana\nOn je naveo da SDP-u pripada mjesto predsjedavajućeg Vijeća ministara BiH samo na jasno napravljenom programu, koji treba da odgovori na probleme definisane u izvještaju Evropske komisije.\nKomentarišući insistiranje hrvatskih političkih stranaka da njihovom kandidatu treba da pripadne mjesto predsjedavajućeg Vijeća ministara, Lagumdžija je istakao da nije riječ o kvalitetima kandidata, već o političkoj i volji građana.\n"Ne možete očekivati da SDP da mandat nekome ko je dobio tri puta manje glasova", istakao je Lagumdžija, dodajući da je SDP dobio najviše srpskih glasova u Federaciji BiH, najviše bošnjačkih glasova u Republici Srpskoj i najviše hrvatskih tamo gdje Hrvati nisu većina.\nLozančić: Predsjedavajući Vijeća ministara treba biti iz HDZ-a\nZamjenik predsjednika HDZ-a BiH Niko Lozančić izjavio je danas u Sarajevu da u ovoj stranci smatraju da predsjedavajući Vijeća ministara BiH u narednom mandatnom periodu treba da bude iz hrvatskog naroda i ove stranke.\n"Smatramo da HDZ BiH ima najveći izborni legitimitet unutar hrvatskog naroda i smatramo da bi ta pozicija trebalo da pripadne njenom predstavniku", rekao je Lozančić novinarima.\nNavodeći da HDZ BiH ovih dana razgovara sa mnogim političkim strankama, Lozančić je istakao da su razgovori intenzivirani sa HDZ-om 1990.\n"Sa HDZ-om 1990 postignut je načelan dogovor da do petka delegacije obje stranke rade na izradi i usvajanju zajedničke platforme", rekao je Lozančić, najavljujući da bi taj dan platforma trebalo da bude predstavljena javnosti.\nOn nije želio da objelodani detalje zajedničke platforme na kojoj rade delegacije dvije stranke.


Afričke države pozvale kompanije kompanije iz Srbije da ulažu - Edukaplus\nAfričke države pozvale kompanije kompanije iz Srbije da ulažu\nod strane Eduka plus | okt 26, 2017 | Vesti | 0 Komentara\nPrivredna komora Srbije i Srpsko-afrički investicioni forum (SAIF) organizovali su danas poslovno-investicioni skup na kome je upućen poziv privrednicima Srbije da više investiraju u Afriku.\nForum je okupio oko 100 učesnika iz Južnoafričke Republike (JAR), Zimbabvea i drugih afričkih zemalja, kao i više od 30 firmi iz Srbije, ali i kompanije iz Istočne Evrope. Gosti iz Afrike su poručili „da investicije u Africi imaju bolju perspektivu nego na Zapadu, gde je ulaganje mnogo rizičnije“.\nPoslovno-investicioni forum SAIF organizovan je sa ciljem da približi i predstavi mogućnosti za unapređenje zajedničkih aktivnosti i jačanje privrednih veza Srbije i zemalja u okruženju sa JAR i Afričkim unijom.\nSavetnik predsednika PKS Miroslav Miletić rekao je da je inicijativa za saradnju potekla tokom radne posete predsednika PKS Marka Čadeža Južnoafričkoj Republici u junu ove godine. On je naveo da je ukupna robna razmena između Srbije i JAR u 2016. bila skoro 17 mil USD. Na listi najznačajnijih spoljnotrgovinskih partnera Srbije, JAR se prošle godine u izvozu našao na 84. mestu, a u uvozu na 65. mestu.\n– Pozitivan saldo bilans u poslednjih pet godina bio je na strani JAR, što je rezultat uvoza iz nerazvrstane robe, voća, kamena, peska i granita – rekao je Miletić.\nU prvih osam meseci ove godine Srbija je najviše izvezla cigarete, hartiju, karton, transportere, delove i pribor za mašine, mašine za pakovanje i zavijanje, pneumatske gume, vatreno oružje i slične naprave, lekove i ostalo.\nMiletić je istakao da postoji mogućnost za povećanje saradnje u skoro svim oblastima, ali da je potrebno otkloniti probleme u transportu i ukloniti carinske i birokratske procedure. On je podsetio da je u aprilu 2017. osnovana Zajednička privredna komora Srbije i Južne Afrike.\nPredsednik Srpsko-afričkog investicionog foruma (SAIF) Žarko Tarić rekao je da postoji veliki potencijal za saradnju sa Afrikom i da je JAR ulaz za naše privrednike na tržište od 1,1 milijardu ljudi u Africi. Kako je naveo, JAR želi preko Srbije da se poveže i sa celim regionom Zapadnog Balkana, pošto sa Srbijom već ima saradnju i prijateljske odnose.\nTarić je istakao da je JAR jedna od infrastrukturno najrazvijenijih zemalja Afrike, sa razvijenim finansijskim sistemom.\n– Imamo puno da naučimo od privrede Južne Afrike, a Srbija želi da podstakne razmenu tehnologija u IT sektoru, infratrukturnom, mašinskom i drugim, i to će biti tema susreta u narednim mesecima – naveo je Tarić.\nGeneralni sekretar SAIF Zolani Mkiva rekao je da je SAIF osnovan kako bi pokrenuo odgovarajuće projekte koji su dobri za naše regione.\n– Želimo da podstaknemo Balkan da investira u Afriku, jer budućnost je u Africi – poručio je Mkiva.\nU okviru SAIF-a organizovani su B2B sastanci između afričkih i srpskih kompanija, a predstavljeni su i privredni potencijali Srbije, zemalja u regionu i afričkih zemalja.


Požar na solarnim sistemima sa fotonaponskim panelima | Energetski portal Srbije\nPožar na solarnim sistemima sa fotonaponskim panelima\n09.12. 2015 Predstavljamo\nAutor: Sreten Veljković, dipl.ing.ZOP\nOpšte o solarnim elektranama\nJedna od novina koju pripadnici vatrogasno spasilačkih jedinica (VSJ) mogu očekivati u poslednje vreme, a biće ih sve više u budućem radu, jeste i gašenje požara na objektima sa instaliranim solarnim panelima. Kada se misli na moguću opasnost na solarnim panelima, pre svega se misli na panele koji preko fotonaponskih (FN) ćelija sunčevu energiju pretvaraju u električnu i različite oblike mera zaštite koje prate razvoj FN panela i njihov uticaj na bezbedan rad pripadnika VSJ u slučaju požara na njima i objektima na kojima su postavljeni.\nElektrična energija se u ovom slučaju proizvodi metodom konverzije neakumuliranog sunčevog zračenja u jednosmernu struju preko fotonaponskih panela od poli-kristalnog silicijuma na bazi poluprovodničke tehnologije. Fotonaponski sistem se sastoji od FN modula, od kojih svaki sadrži u sebi određeni broj solarnih ćelija, međusobno povezanih redno i serijski na odgovarajući način. Ovako dobijena jednosmerna struja se frekventnim pretvaračem (invertorom) pretvara u naizmeničnu, obično napona od 400V.\nPriključak solarne elektrane na ED mrežu se vrši u skladu sa uslovima ED i izvedi se preko AC sabirničkog ormana koji se odgovarajućim kablom, preko NN bloka u TS, povezuje sa najbližom TS preko koje se objekat gde se solarna elektrana nalazi napaja električnom energijom.\nMogućnost pojave požara i njegove osnove karakteristike\nKao posledica postojanja napona unutar elemenata solarne elektrane, glavna opasnost od pojave požara je kratki spoj izazvan dotrajalošću i lošim održavanjem instalacija, koji za posledicu može imati paljenje gorivih komponenti FE panela, kao i paljenje instalacija i elemenata konstrukcije objekta sa kojima ta instalacija dolazi u dodir, od FE panela do ED mreže.\nIsto tako objekat solarne elektrane spada u kategoriju objekata koji kao posledicu direktnog udara groma mogu imati oštećenja na mestu udara ili na putu struja atmosferskog pražnjenja. Stim u vezi se u skladu sa PTN za zaštitu objekata od atmosferskog pražnjenja i zahteva u skladu sa standardom SRPS EN 62305-1:2013 – Zaštita od atmosferskog pražnjenja – Deo 1: Opšti principi (ranijie SRPS IEC 1024-1), kao za elektroenergetska postrojenja, bez proračuna primenjuje I nivo zaštite.\nU slučaju požara, u prostoru solarne elektrane se kao ukupno požarno opterećenje u odnosu na količinu i vrstu gorivih materija ono može usvojiti kao 419 MJ/m2, klasa opasnosti III – kao za elektro uređaje i postrojenja, što je u skladu sa SRPS U.J1.030 nisko specifično požarno optereećenje, Pi < 1 GJ/m2. Obzirom na proces rada, elemente konstrukcije i materija koje se po bilo kom osnovu mogu sresti u ovom objektu, u skladu sa SRPS EN 2:2011 na ovakvim objektima su mogući požari u klasi „A“, požari koji obuhvataju čvrste materije, organske prirode, pri čijem gorenju se normalno formira žar, kao i požari uz prisustvo elektro instalacija i uređaja pod naponom.\nIsto tako se prema kategoriji tehnološkog procesa ovaj objekat može razvrstati u kategoriju K4 – kategoriju tehnološkog procesa ugroženosti prema požaru u koju spadaju pogoni gde se radi sa čvrstim materijama tačke palenja preko 3000C.\nIz svega napred navedenog se može zaključiti da su požari na FE panelima identični požarima čvrstih gorivih materija, a da je glavna opasnost u slučaju požara sadržana u činjinici da panel može da nastavi da proizvodi opasni napon čak iako su invertori isključeni i ako su sistem i instalacije delimično ili potpuno uništeni, kao i činjenici da su oni preko AC ormana povezani na spoljnu distributivnu mrežu.\nMere preventivno tehničke zaštite\nFN Paneli se na podkonstrukcije postavljaju u skladu sa podacima o sunčevom zračenju na konkretnoj lokaciji, a ugao postavljanja je izabran na osnovu statičkog proračuna potkonstrukcije i klimatskih uslova za lokaciju.\nObzirom da postoji mogućnost pojave kratkih spojeva i električnog luka koji mogu uticati na paljenje FN panela, oni su preko krovnih nosača od Al ili nerđajućeg čelika odvojeni od krovnog pokrivača. Naime na krovnu konstrukciju se preko postojećeg krovnog pokrivača koji je obično od negorivog ili teško gorivog materijala, oslonjeni na nosače podkonstrukcije od Al ili nerđajućeg čelika koji prolaze kroz krovni pokrivač, postavljaju FE paneli u ramu od aluminijuma, koji su ovako izvedeni odvojeni od krovne konstrukcije i krovnog pokrivača.\nMogućnost širenja i prenos požara na susedne prostore i objekte je na ovaj način izbegnuta bezbednim rastojanjem i pregradom odgovarajuće vatrootpornosti, obzirom da se instalacije obično postavljaju sa spoljne strane, a ako moraju da prolaze kroz krov u unutrasljost objekta na kome se nalaze FE paneli, takvi prodori se dodatno štite odgovarajućom zaptivnom masom.\nAnaliza rizika od požara se u ovakvim slučajevima radi na osnovu zavisnosti od mogućeg intenziteta i trajanja požara, kao i konstruktivnih karakteristika nosivih elemenata objekta i analize požarnog rizika sadržaja objekta, koji se odnosi na opasnosti za ljude i opremu.\nTačka preseka u konačnom dijagramu metode za analizu požarnog rizika na ovim objektima uglavnom pada ispod datog dijagrama, tako da pored predviđenih mera preventivno tehničke zaštite u ovim prostorima nema potrebe za dodatnIm merama(automatska detekcija, dojava i gašenje požara).\nMere preventivno tehničke zaštite u ovim prostorima se pored arhitektonsko-građevinskih mera zaštite koje proizilaze iz požarnog rizika objekta, obzirom da se radi o objektu na otvorenom prostoru, ogledaju u izvedbi spoljne hidrantske mreže i postavljanju aparata za gašenje počenih požara prema tipu i veličini.\nU odnosu na položaj FE panelam (krov objekta-otvoreni prostor), činjenicama da su FE paneli od krova odvojeni negorivim čeličnim nosačima i da na FE panelima postoji stalna opasnost od strujnog udara usled pojave napona električne energije koju paneli proizvode, unutrašnja hidrantska mreža za gašenje požara se na ovakvim objektima ne predviđa.\nObzirom na elemente konstrukcije, proces rada i i materija koje se po bilo kom osnovu mogu sresti u ovim objektima, uglavnom sumogući požari u klasi „A“, požari koji obuhvataju čvrste materije, organske prirode, pri čijem gorenju se normalno formira žar, kao i požari uz prisustvo elektro instalacija i uređaja pod naponom te stim u vezi kao mobilnu opremu treba planirati i odgovarajuće aparate za gašenje početnih požara.\nOdabir mobilne opreme za gašenje požara se vrši na osnovu sledećih kriterijuma: procene ugroženosti od požara, namene objekta i pojedinih prostora u objektu, prisustva gorivih materija i njihovo skladištenje, transport i manipulacija, požarno opterećenje i površina objekta i prostorija, moguće klase požara i ostalih kriterijuma(mesto ugradnje i sl).\nPrema položaju i vrsti objekta, na krovu gde su montirani FE paneli se neće postavljati mobilna oprema za gašenje početnih požara. Za gašenje mogućih požara će se koristiti ranije ugrađena oprema za potrebe objekta na kome se postavljaju FE paneli, eventualno dopunjena opremom koja će štititi novougrađena elektroenergetska postrojenja unutar i oko objekta. U slučaju požara koristiti aparate za gašenje početnih požara koji su prema tehničkom uputstvu bezbedni pri gašenju požara uz prisustvo elektro instalacija i uređaja pod naponom.\nŠto se tiče mobilne opreme za gašenje početnih požara treba znati da nju čini standardizovana vatrogasna oprema, ručni i prevozni aparati za gašenje početnih požara, grupisani prema srpskim(SRPS) standardima za pojedine tipove ove opreme. Moguće je postaviti i mobilnu opremu koja nije u skladu sa SRPS standardom, ali tek pošto se pribavi odgovarajući dokumenat izdat od strane nadležne i ovlaštene ustanove da je predmenta mobilna oprema u skladu sa SRPS standardom za taj tip mobilne opreme. Pregled ispravnosti aparata za gašenje početnih požara podrazumeva radnje servisiranja i ponovnog punjenja nakon upotrebe ili zamene oštećenih ili istrošenih delova. Kontrolno ispitivanje podrazumeva proveru mehaničkih osobina aparata u svrhu sigurnog delovanja u skladu sa odredbama standarda pojedinih tipova aparata. Izvršeni pregled ispravnosti i servisno održavanje se mora upisati u kontrolni list. Kontrolni list, na aparat za gašenje početnog požara je dat u obliku dokumenta pričvršćenog na aparat. Kontrolni list sadrži podatke u skladu sa posebnim propisom o sadržaju kontrolnog lista.\nOpasnosti u slučaju gašenja požara na FE panelima\nPri gašenju požara i u toku bilo koje intervencije na i oko FE panela, uvek treba imati na umu da interventnim ekipama preti veliki broj različitih opasnosti. Elektroenergetska postrojenja u pravilu uslovljavaju postojanje neuobičajenih opasnosti kojima se pripadnici VSJ i drugih interventnih ekipa izlažu u toku intervencije, a koje u velikoj većini slučajeva nisu bile predmet obučavanja za gašenje u sklopu redovne obuke.\nJedna od opasnosti je i napon 400 i više volti koji se javlja u gotovo svim elementima ove opreme, FE panelu, invertoru, AC razvodnim ormarima, TS-nici i provodnicima različitih preseka koji ih povezuju.\nAko se u sistemu koriste i AKU-baterije, kod baterija olovo/kiselina i nikl/kadmijum je najveći problem bio u zagađivanju okoline usled razlivanja sadržaja kao posledica pucanja, a kod nikl/ metal hidrid i litijum jonskih baterija, glavni problem je što ova vrsta baterija obično eksplodira pod uticajem temperature iz požara, pri čemu se javlja niz opasnih materija kancerogenog i teratogenog delovanja, što dodatno komplikuje situaciju.\nGašenje požara na objektima sa FE panelima se u taktičkom sagledavanju opasnosti na intervenciji mnogo ne razlikuje od gašenja klasičnih požara na objektima. Obično se ide logikom da objedinjeno treba primeniti proceduru za gašenje požara na objektu sa zahvatima gašenja na otvorenom prostoru i proceduru za gašenje u sredinama gde se očekuje prisustvo električnog napona. U suštini treba voditi računa o nekoliko važnih činjenica pre otpočinjanja gašenja požara na FE panelima, kao što su:\n– Kao prvo treba uzeti u obzir doba dana kada se intervencija dešava, jer preko dana kada su FE paneli izloženi suncu oni proizvode struju i stvaraju opasan jednosmerni napon prisutan u panelima, provodnicima, invertorima i ostaloj pratećoj instalaciji do priključka na ED mrežu;\n– Obzirom da prilikom izlaganja suncu FE paneli proizvode struju, a ne mogu biti isključeni, intervencija usred letnjeg dana je opasnija nego intervencija noću;\n– Pre intervencije proveriti da li je na priključnom ormaru ili u TS isključena gradska mreža, a potom isključiti i sklopku na invertoru, čime se eliminiše prisustvo naizmeničnog napona iz ED mreže i opterećenje FE sklopa;\n– Sa ciljem da se invertor u potpunosti odvoji od FE panela treba odvojiti i sve DC konektore sa FE panela, čime se bitno smanjuje napon jer jer prisutan praktično samo napon jednog FE panela;\n– Pored svih napred preduzetih radnji požar gasiti u uslovima da je FE panel pod naponom, sa posebnom pažnjom na gašenje u blizini oštećenih provodnika i panela, jer postoji mogućnost da oni i dalje priozvode povišeni napon i opasnosti od direktnih i indirektnih dodira sa njima;\n– Ekstremne temperature kao posledica požara mogu oštetiti konstukciju i podkonstrukciju FE panela što može dovesti do urušavanja ovih konstrukcija, tako da treba voditi računa i o tome da se izbegne kretanje kroz zonu gde su FE paneli montirani;\n– Povišena temperatura može izavati palenje pojedinih komponenti panela, pre svega aluminijuma, koji sagorevaju temeperaturama preko 13750C, kada delovanje vodom može usloviti termičku disocijaciju vode, koja se manifestuje eksplozojim vodonika koji se izdvaja iz vode, što uzrokuje eksploziju celog panela;\n– Prilaziti objektu uvek sa strane gde ne preti rušenje konstrukcije i gde nema usmerenog delovanja krhotina panela koje bi nastale usled eksplozije;\n– Imajte u vidu da se požari na FE panelima ne šire velikom brzinom, te da je gašenje ovh požara moguće i aparatima za početno gašenje požara, pre svega aparatima za gašenje uz prisustvo električnog napona(suvi prah, CO2, hemijska sredstva i sl.);\n– Kod upotrebe vode, koristiti raspršenu vodu sa opreme za visoki pritisak i vodenu maglu, a kod upotrebe klasičnih metoda gašenja vodom voditi računa da pritisak na mlaznici nije niži od 5 bara i da ste od panela u požaru udaljeni najmanje 4m.\nPripadnici VSJ se mogu nadati bezbednom radu pri intervencijama na FN panelima jedino ako prate inovacije i ako redovno uvežbavaju taktičke zahvate u skladu sa inovacijama na njima. Naime sve učestalija pojava FN panela, pre svega na krovovima objekata, neminovno uvodi nove metode rada, bitno menjajući osnovu strategije taktičkog nastupa, a samim tim i procedure za gašenje požara na spoljnim delovima objekta (krovni i fasadni požari).


Šta čeka selektora Peteva u narednih 14 mjeseci: Lezi, hljebu, da te jedem – Radio Kakanj\nNaš državni tim, nakon najlošijih kvalifikacija u historiji – za Mundijal 2022. godine u Kataru, narednu kvalifikacionu utakmicu odigrat će tek u martu 2023. godine kada počinje trka za plasman na Evropsko prvenstvo 2024. godine u Njemačkoj.\nŽrijeb za kvalifikacije za Euro 2024. bit će obavljen 9. oktobra 2022. godine u Frankfurtu.\n– Žrijeb u Frankfurtu otvorit će sve puteve koji na kraju vode na Evropsko prvenstvo u Njemačkoj. Želimo svim reprezentacijama sreću tako da na Euro 2024 dođu najbolji među nama, rekao je Filip Lam (Philipp Lahm), direktor turnira.\nDo tada će „Zmajevi“ u junu i septembru 2022. godine odigrati utakmice Lige nacija (žrijeb 16. decembra), te revijalne, odnosno prijateljske utakmice, a dva mjeseca prije početka starta kvalifikacije za Euro 2022, selektoru Ivajlu Petevu (Ivaylo) isteći će dvogodišnji ugovor s Nogometnim savezom Bosne i Hercegovine, koji je potpisao 27. januara 2021. godine.\nTim povodom jučer smo pokušali stupiti u kontakt s predsjednikom kuće bh. fudbala Vicom Zeljkovićem kako bi analizirali prethodni kvalifikacioni ciklus i dobili odgovor na pitanje ko će voditi naš državni tim u borbama za Euro 2024, ali nismo uspjeli.\nKako je ranije objavljeno iz NSBiH, mjesečna plaća selektora „Zmajeva“ je 15.000 eura, tako da će do kraja mandata zaraditi još 14 ličnih dohodaka, odnosno 210.000 eura. A nećemo odigrati nijednu kvalifikacionu utakmicu…\nBilo bi besmisleno da Petev odradi ugovor do kraja, a da onda dobijemo novog selektora koji ne bi imao vremena za uigravanje tima.\nKvalifikacije za Evropsko prvenstvo 2024. bit će odigrane u periodu od marta do novembra 2023. godine. Iako još nema zvanične potvrde o formatu i sistemu kvalifikacija, 54 reprezentacije bi trebale raspoređene u deset kvalifikacionih grupa (Njemačka kao domaćin ima osigurano mjesto na završnom turniru).\nPo dvije najbolje reprezentacije iz svake grupe direktno će se plasirati na Euro 2024., a preostala tri mjesta bit će popunjena kroz baraže u zavisnosti od rezultata u predstojećem izdanju Lige nacija.


SRS: Rogozin sa Šešeljem o političkim prilikama u Srbiji\nZamenik predsednika Vlade Rusije Dmitrij Rogozin razgovarao je sa predsednikom Srpske radikalne stranke (SRS) Vojislavom Šešeljem, u prostorijama te stranke, saopštila je kasno sinoć SRS.\nKako se navodi, Rogozin i Šešelj razgovarali su oko sat vremena o političkim okolnostima u Srbiji.\n„Šešelj i Rogozin su se složili po svim bitnim političkim pitanjima i izneli zajednički stav SRS i predstavnika ruske vlade, da Srbija treba da intenzivira odnose sa Rusijom, da su Srbi i Rusi bratski narodi i da je budućnost Srbije okrenuta ka istoku“, navodi se u saopštenju.\nRogozin je u Srbiju stigao u subotu, na aerodromu ga je dočekao ministar spoljnih poslova Srbije Ivica Dačić. Zamenik premijera Rusije do sada se sastao sa predsednikom Vlade Srbije Aleksandrom Vučićem i predsednikom Srbije Tomislavom Nikolićem.\nU Srbiji se danas završava dvodnevno zasedanje rusko-srpskog Medjuvladinog komiteta za trgovinsku, ekonomsku i naučno-tehničku saradnju, uz kopredsedavanje Rogozina i Dačića.


Veljanovski: Srbija je još uvek u predvorju demokratije » Opozicionar\nVeljanovski: Srbija je još uvek u predvorju demokratije\nProfesor Fakulteta politickih nauka Rade Veljanovski ocenio je u Novom danu da u regionu nema dovoljno demokratskih kapaciteta i zrelosti da se reše otvorena pitanja.\nIzvor: Opozicionar tim\t u 11. decembra 2017.\nGovoreći o spomeniku bivšem premijeru Zoranu Đinđiću, on je rekao da je važnije ostvariti ideje o Srbiji kao otvorenom demokratskom društvu, nego podizati spomenike.\nVeljanovski je kazao da su „tvrdoglavosti i isključivosti“ kod političkih rukovodstava u regionu velike, nema dovoljno demokratskog kapaciteta da se problemi reše, i ne postoji pravi odnos prema bliskoj prošlosti sa kojom nismo u stanju da se suočimo.\nHag je posledica činjenice da se jedna zemlja raspala na stravičan način, a nije bilo mudrih političara da zaustave taj rat i Hag je bio nužno zlo.\n„Zemlje koje su učestvovale u ratovima nisu bile u stanju da se suoče sa problemom, da sude sopstvenim zločincima“, rekao je on i dodao da veruje da bi bilo još manje zločinaca bilo osuđeno da nije bilo Haškog tribunala.\n„Lako je optužiti Hag za epilog, ali krivci su u našim zemljama“, kazao je i podstio da se prema nekim osuđenim ratnim zločincima u sve tri države sadašnje vlasti ponašaju kao prema herojima.\n„To je loš, necivilizovan odnos, i ako se to nastavi, mnogo važnije pitanje je kako će Srbija i Hrvatska i BiH ostati zapisane u istoriji, nego kako će ostati zapisan Haški tribunal“, istakao je.\nVređanja poslanika u Skupštini uvreda su i za državu\nSrbije je još uvek u predvorju demokratije, mi smo rovita emokratija i još dugo ćemo ići ka tome da postanemo zemlja dvopartijskog ili tropartijskog sistema, ocenjuje on.\nGovoreći o sukobima u parlamentu, kazao je da su oni dokaz nezrelosti, a poslanici bi morali da budu svesni toga da kada se vređaju u skupštini, time vređaju i Srbiju kao državu.\n„To treba da bude signal svim građanima da bolje promisle kad budu davali glas, koga mogu da zamisle da će da ih predstavlja, ko može da obezbedi kulturu dijaloga“, kaže.\nDa su ideje Zorana Đinđića postale mejstrim, onda bi naša politička situacija bila drugačija.\nGovoreći o spomeniku Đinđiću, Veljnovski je ocenio da je to tipičan makretinški postupak i da aktuelna vlast želi da pokaže da baštini ideje koje nas promovišu kao otvoreno demokratsko društvo.


Laguna - Samanta Veran - Knjige o kojima se priča\nSamanta Veran je zavisnica od putovanja, samozvani onofil i odlučna, povremeno nekonvencionalna francuska kuvarica.\nŽivi u jugozapadnoj Francuskoj, gde ima mogućnosti da istražuje sve što je strasno zanima, i gde je udata za seksi Francuza, raketnog naučnika, kog je upoznala 1989, a potom ignorisala dvadeset godina.\nFoto: © Stephen Fisch\n„Moja francuska porodica“: Memoari ljubavi, hrane i grešaka\nSamanta Veran kombinuje priču o drugoj šansi u ljubavi, putopis i knjigu sa receptima, u ovoj emotivnoj priči o tome kako se povezala sa ljubavnikom posle 20 godina, i počela život u Francuskoj sa ins...\nPrikaz knjige „Moja francuska porodica\nMožda se sećate da sam vam pre nekoliko godina ispričala priču o Samanti Sem Veran, koja je prvi put bila u Parizu u 19. godini. Tog dana je srela zgodnog francuskog naučnika (Žan-Luka) i proveli su j...\nPrikaz knjige Samante Veran – o životu i porodici u Francuskoj\n„Moja francuska porodica“ je očekivani nastavak „Sedam pisama iz Pariza“ u kojem Sem priča o tome kakav život može stvarno biti u Francuskoj. Bez obzira na to kako se čini na društvenim mrežama, #živo...\nKnjiga nedelje: „Moja francuska porodica“\n„Moja francuska porodica“ Samante Veran u prodaji\n„Moja francuska porodica“, nastavak bestselera „Sedam pisama iz Pariza“, iskrena je, topla, duhovita i dirljiva priča o tome sa čime sve moraš da se izboriš kad se usudiš da ostvariš svoje snove. L...


Analiza koruptivnih rizika u propisima\nKoliko god da je opasna korupcija do koje dolazi u primeni propisa, njene posledice su još štetnije kada se koruptivni interesi ugrade u norme opštih pravnih akata. Takve uticaje nije uvek lako prepoznati. Znatno češće se može uvideti da zakoni nisu uzeli u obzir sve koruptivne rizike i da u njima nisu predviđena adekvatna rešenja za suzbijanje tih rizika.\nKada se vrši, procena rizika za nastanak korupcije u zakonima, ima za cilj zatvaranje ulaznih tačaka za korupciju. To je ex-ante preventivna mera koja podrazumeva preispitivanje oblika i suštine pravnih akata (pre svega zakona), kako bi se smanjio rizik od buduće korupcije.\nFaktori rizika od korupcije u zakonodavstvu mogu se procenjivati na osnovu Zakona o sprečavanju korupcije (usvojen u maju 2019. godine, a na snazi od 1. septembra 2020. godine). Pored toga, neki rizici od korupcije mogu se otkriti u obrazloženju predloga zakona. Međutim, prema pravilima koja su do nedavno uređivala zakonodavni postupak, procena takvih rizika nije bila obavezan element.\nZakon o sprečavanju korupcije predviđa promene nadležnosti Agencije, prema kojima bi Agencija trebalo da vrši analizu rizika od korupcije tokom pripreme određenih zakona. Prema ovoj odredbi, „Agencija daje mišljenja o proceni rizika od korupcije u nacrtima zakona iz oblasti posebno rizičnih za nastanak korupcije i mišljenja o nacrtima zakona koji uređuju pitanja obuhvaćena potvrđenim međunarodnim ugovorima u oblasti sprečavanja i borbe protiv korupcije“.\nProvera rizika od korupcije u zakonima posebno je potrebna tokom vanrednog stanja, kada se ovlašćenja koncentrišu u ograničenom broju državnih organa. Vlada Srbije i ministarstva su usvojili niz uredbi, naredbi, zaključaka i drugih propisa, koji su važili tokom vanrednog stanja, proglašenog u martu 2020. godine. Narodna skupština je odobrila sve ove odluke „u paketu“, bez detaljnog razmatranja pojedinih odluka Vlade. Usvajane su i druge mere za suzbijanje efekata krize COVID 19. Neke od usvojenih mera izazvale su zabrinutost zbog koruptivnih uticaja, uključujući odluku o raspodeli javnih sredstava kao podrške građanima i poslovnim subjektima i organizovanju nabavke neophodne medicinske opreme bez primene standardnih pravila javnih nabavki.\nIako su rezultati junskih parlamentarnih izbora nedvosmisleno dali podršku dotadašnjoj vladajućoj stranci, proces formiranja nove Vlade je trajao neobično dugo. To se odrazilo negativno na obim zakonodavne aktivnosti, pa izrada mnogih zakona, čije se donošenje očekivalo do kraja 2020. godine, nije ni počela do kraja ove godine. Takođe, od februara do novembra 2020. nisu bile organizovane ni javne rasprave u pripremi propisa i pogotovo na uzorak ovog istraživanja.\nImajući u vidu velika kašnjenja u realizaciji zakonodavnih planova, a zatim veliku hitnost kod predlaganja i usvajanja zakona u poslednjem mesecu 2020, TS tokom ovog istraživanja nije bila u mogućnosti da se posveti analizi sprovođenja koruptivnih rizika u zakonima kod kojih bi ministarstva bila u obavezi da zatraže mišljenje Agencije, da proveri kvalitet tih mišljenja, niti da utiče na zakonske odredbe, kao što je prvobitno planirano. Usled toga, analizirali smo sve akte koji je predložila Vlada Srbije od svog formiranja do kraja 2020. godine, kao i akte koje je predložila Vlada u prethodnom sazivu, a o kojima Narodna skupština nije stigla da raspravlja u prethodnom sazivu. Predmet posebne analize su odredbe Kodeksa ponašanja narodnih poslanika, kao i propisi koji su doneti u vezi sa suzbijanjem posledica pandemije COVID-19.\nProjekat je sprovođen od avgusta do decembra 2020.


Državna revizorska institucija Crne Gore – Bankar.me\nTag Archives: Državna revizorska institucija Crne Gore\nRadule Žurić predložen za člana Senata DRI\nJuly 27, 2017 CRNA GORA, PLANETA, SVE VIJESTI 0\nSkupštinski Odbor za ekonomiju predložio je da parlament izabere Radula Žurića za petog člana Senata Državne revizorske institucije (DRI).\nDRI ispituje naplatu poreskog duga imovinom\nJune 14, 2016 CRNA GORA, MAKRO, PLANETA, SVE VIJESTI 0\nDržavna revizorska institucija DRI počela je reviziju poslovanja Ministarstva finansija, Poreske uprave, Uprave za imovinu i Uprave za nekretnine, kojom će biti utvrđena efikasnost i postupanje ovih državnih organa prilikom naplate poreskog duga imovinom dužnika.\nDRI: Nacrt Zakona o Centralnoj banci nije po Ustavu\nJanuary 19, 2016 BANKE, CRNA GORA, CRNA GORA, PLANETA, SVE VIJESTI 1\nSenat Državne revizorske institucije (DRI) ukazao je da Nacrt zakona o Centralnoj banci (CBCG) treba uskladiti sa Ustavom kojim je definisano da je revizija CBCG u nadležnosti DRI, kazao je juče za “Vijesti” predsjednik Senata DRI Milan Dabović.\nNovember 3, 2015 CRNA GORA, PLANETA, SVE VIJESTI, TURIZAM 0\nNacionalni parkovi Crne Gore tokom prošle godine “omašili” su u prikazu gotovine za gotovo 159.000 eura, dok su smanjili kapital, prikazujući ga za čak nešto više od milion i sedamsto hiljada eura manjeg od stvarnog, navodi se u izvještaju Državne revizorske institucija koja je dala negativno mišljenje na finansijsku reviziju …\nUspješno završen drugi krug Programa obuke unutrašnjih revizora u javnom sektoru\nUspješnim polaznicima druge generacije programa obuke internih revizora u javnom sektoru Crne Gore danas su uručeni prestižni sertifikati Međunarodnog ovlašćenog instituta za javne finansije i računovodstvo CIPFA.\nCBCG neće da joj DRI češlja sve izvještaje\nCentralna banka (CBCG) smatra da u izmjenama i dopunama Zakona o Državnoj revizorskoj institucji (DRI) nije jasno precizirano u kojem obimu DRI može da sprovodi reviziju Centralne banke, te da se time narušava njena nezavisnost. Vrhovna monetarna insitucija, kojom rukovodi guverner Milojica Dakić, traži od skupštinskog Odbora za ekonomiju da …\nDabović predsjednik Senata Državne revizorske institucije Crne Gore\nJuly 31, 2013 Ekonomija, MAKRO, SVE VIJESTI 0\nPoslanici Skupštine Crne Gore sinoć su imenovali Milana Dabovića za predsjednika Senata Državne revizorske institucije, a Nikolu Kovačevića za člana tog tijela. Prijedlog da Radule Žurić bude član Senata nije dobio potrebnu većinu u parlamentu.\nJuly 29, 2012 Ekonomija, ENERGETIKA 0\nRegulatorna agencija za energetiku Crne Gore, koja građanima i preduzećima određuje cijenu struju, prošlu godinu je poslovala sa gubitkom od 241.000 evra, ali ih to nije spriječilo da zaposlenima mjesečno u neto iznosu isplaćuje prosječno 1.551 evro, (tri puta više od crnogorskog prosjeka) da im odobrava stambene kredite, plaća kamate …


Dan online - Srbija: Vašington i Tačija ubacuje u igru - 2019-10-09\nSrbija PIROVA POBJEDA ALJBINA KURTIJA IZ SAMOOPREDJELJENJA\nTači i Mustafa Vašington i Tačija ubacuje u igru Potpredsjednik Srpske liste Dalibor Jevtić rekao je da je bez razgovora sa ovom političkom partijom u bilo kakvoj opciji formiranje nove vlade samoproglašenog Kosova nemoguće, jer to kažu Ustav Kosova i zakoni\nPobjeda Aljbina Kurtija iz Samoopredjeljenja na izborima na KiM u nedjelju mogla bi da se ispostavi kao pirova.\nVašington iznenada u igru ubacuje koaliciju Hašima Tačija i Ise Mustafe za formiranje buduće vlade u Prištini, pišu „Večernje novosti”.\nPrema informacijama, udruživanje Tačija i Mustafe jedna je od tri moguće postizborne kombinacije za sastavljanje nove vlasti, a ukoliko prevagne taj scenario Tači i Mustafa će morati da „zakucaju na vrata Srpske liste”, čijih će im 10 mandata biti potrebno da formiraju vladu.\n„Novosti” navode i da će Srpska lista biti nezaobilazan faktor u donošenju odluka, budući da je u 22 opštine ostvarila ubjedljivu pobjedu.\nDodaje se i da će Srpska lista, ko god da im ponudi formiranje koalicije, imati tri čvrsta uslova – ukidanje taksi na srpsku robu, da se otkoči formiranje ZSO i da se poboljša položaj srpske zajednice u pokrajini.\nKomentarišući izjavu lidera pokreta „Samoopredjeljenje” Aljbina Kurtija da će biti predstavnika Srba u „kosovskoj vladi”, ali ne predstavnika Srpske liste, Jevtić je za RTS rekao da Kurti govori šta bi želio, ali da je drugo šta stoji u zakonima.\nOn je pojasnio da u Ustavu, član 96, stoji da će „predstavnik Srba u Vladi Kosova biti izabran većinom predstavnika te zajednice kosovskoj skupštini”.\n– Sačekaćemo konačne rezultate, nije velika razlika između prve i druge stranke u ovom trenutku, putem pošte glasovi nisu izbrojani. Mada se pretpostavlja da je većina glasova koji su došli putem pošte za „Samoopredjeljenje” – rekao je Jevtić.\nOn je ocijenio da su albanski glasači poručili na izborima da nisu zadovoljni radom onih koji su nekoliko decenija bili na vlasti u Prištini i da hoće nove ljude, posebno što su partija Aljbina Kurtija i partija Ise Mustafe bile u opoziciji u prošlom sazivu parlamenta.\nJevtić je istakao da je vrlo važno to što je Srpska lista osvojila svih 10 mandata u parlamentu samoproglašenog Kosova.\n– Zato je bilo važno da mi u velikom procentu pobijedimo kako ne bi dozvolili da se pojave neki Srbi koji ne bi radili ništa drugo osim slušali šta im ovi govore – rekao je Jevtić.\nMisija EU: Srbi zastrašivani\nŠefica Izborne posmatračke misije Evropske unije Viola fon Kramon-Taubadel, ocijenila je da su održani parlamentarni izbori na Kosovu „bili dobro vođeni i transparentni”, ali i „opterećeni nejednakim uslovima za nadmetanje, kao i zastrašivanjem i odsustvom konkurencije u oblastima u kojima žive kosovski Srbi”.\nPo zapažanju misije, „okruženje za kampanju u oblastima u kojima žive kosovski Srbi bilo je pod sjenkom zastrašivanja, gdje su ciljani kandidati i pristalice partija koje nisu sa Srpskom listom”.\n„Dalje, neprikladno korišćenje javnih resursa i odsustvo transparentnosti u vezi sa finansiranjem kampanja rezultirali su nejednakim uslovima za nadmetanje širom Kosova”, navela je Fon Kramon-Taubadelova.


U Beogradu, 30.05.2017. održan je prvi seminar sa temom ,,Strategija podizanja kvaliteta ugrađenih cevnih materijala u Srbiji'' u organizaciji udruženja „Marka kvaliteta Srbija”\nNa seminaru je učestvovao Pipelife Serbia na kome je izložio svoja iskustva po pitanju održanja kvaliteta cevnih materijala u vodovodu.\nUdruženje „Marka kvaliteta Srbija” je nevladino i neprofitno udruženje, osnovano na neodređeno vreme radi ostvarenja ciljeva u oblasti građevinarstva u Srbiji. Ciljevi udruženja su: Poboljšanje uslova života građana u Srbiji povećanjem kvaliteta ugrađenih materijala u građevinarstvu, edukacija građana i privrede, organizovanje aktivnosti na proveri kvaliteta utrošenih materijala, kao i zalaganje za promenu navika u pogledu korišćenja građevinskih materijala u kontekstu čuvanja prirodnih resursa.\nProizvođači koji bi želeli Marku kvaliteta morali bi da pristanu da kontrola tokom cele godine može pristupiti svakom gradilištu i prodajnom mestu radi uzimanja uzorka za proveru u ovlašćenim laboratorijama. Ukoliko se pojavi više od tri pojedinačna slučaja u kojima je dokazano da nije ispoštovan ugovoren kvalitet kompanija gubi marku i oglašava se na sajtu kontlorola, i dozvoljava da korisnioci usluga kontrolora dobiju pisanu informaciju o tome.\nRazvoj fer konkurencije u proizvodnji i snabdevanju građana dobrim proizvodima na srpskom tržištu pod motom „Dobar kvalitet - dug vek” će biti jedan od prioriteta.


TripAdvisor je na osnovu ocena svojih korisnika sastavio listu 10 najpopularnijih atrakcija Evrope.\nNajveća atrakcija utvrđenja - dvorac Alhambra\n„Quien no ha vista Granada, no ha vista nada“ ili „Onaj koji nije vidio Granadu, nije vidio ništa“, čućete od svakog stanovnika ovog grada, ali i turista koji su posetili ovo impresivno mesto.\nPojedini korisnici sajta Trip advajzor opisali su ovo delo arhitekture kao "jednu od najlepših crkava na svetu".\nU Dvorcu hleba, poznatom na francuskom govornom području i kao "Kraljeva kuća", danas se nalazi Muzej grada Brisela.\nSvake dve godine u avgustu na trgu se prostre veliki cvetni "tepih", koji ulepša ovaj prostor.\nGotovo 6.000 korisnika Trip advajzora ocenilo je ovo mesto kao "odlično", a mnogi su ga stavili na listu znamenitosti “koje treba da vidite pre nego što umrete”.\nLifestyle, Putovanja, Znamenitosti, Atrakcije, Evropa, Vatikan, Italija, Akropolj, Aja Sofija, Crkva Hristovog vaskrsenja, Sankt Peterburg, Ajfelov toranj, Bogorodičina crkva, Pariz


A sad Expozim 2017-te | Kamatica\nPočetna > vest > A sad Expozim 2017-te\nA sad Expozim 2017-te\nTekst objavljen: 03.12.2017 10:00\nExpozim, međunarodni sajam zimske sportske opreme, turizma i rekreacije, ove godine biće održan od 7. do 10. decembra, u hali 4 Beogradskog sajma.\nSa ciljem da zaljubljenike u zimske, i ne samo zimske, sportove obraduju ugodnijom, lepšom, sadržajnijom, zabavnijom ali i "jevtinijom" zimom, pod istim krovom okupiće uvoznici, proizvođači, distributeri i serviseri zimske sportske i rekreativne opreme, zastupnici vrhunskih svetskih brendova, zimskih turističkih centara i skijališta, vodećih turističkih agencija, hotela, odmarališta i promoteri poznatih i popularnih turističkih destinacija i sadržaja.\nOsim ponude skijaške, planinarske, fitnes i kamp opreme - najnovijih modela skija, sanki, snow-bordova, cipela, vezova, ski-odela, rukavica, kapa, naočara i drugih elemenata zimske sportske odeće i obuće, pa čak i ATV vozila i motornih sanki - zainteresovanima će, već po tradiciji, biti na raspolaganju i veliki izbor medicinskih preparata za sportiste i rekreativce.\nPosebnom zadovoljstvu mogu da se nadaju i oni koji očekuju da na Expozimu prodaju, razmene, repariraju ili servisiraju polovnu zimsku sportsku opremu. Pored svega, Expozim je prilika koja se ne propušta za one koji bi da blagovremeno obezbede najpovoljnije moguće turističke aranžmane za zimu, novogodišnje i božićne praznike ili nezaboravan provod na brojnim domaćim i stranim skijalištima, sve po nižim cenama.\nAsocijacija "Sport za sve", suorganizator Expozima, takođe će se pobrinuti da ova manifestacija bude praznik za prijatelje sporta, zaljubljenike u skijanje i zimsku rekreaciju te članove velikog broja klubova, saveza i udruženja iz svih zemalja regiona.\nKao i prethodnih godina, priprema niz dodatnih programa - predavanja, izložbi i sportskih kvizova, a zajedno saSkijalištima Srbije i stručna savetovanja o bezbednosti na ski-stazama.\nExpozim svoje kapije za posetioce otvara u četvrtak, 7. decembra 2017, u 10 časova, a radno vreme ovog sajma biće svakog dana od 10 do 20 časova. Pojedinačne ulaznice koštaju 300 dinara, a parking se plaća 100 dinara po satu.\nEXPOZIM zimovanje zimski sportovi


Dodik saziva sastanak zbog SSP-a - Nova Borba\nDodik saziva sastanak zbog SSP-a\nDodik je napomenuo i da bez obzira na primedbe RS-a na SSP, to ne znači i 'ne' evropskom putu i dogovoru o tom pitanju.\nPredsednik Republike Srpske Milorad Dodik sazvao je za sutra sastanak s predstavnicima vlasti tog bosanskog entiteta i poljoprivrednih proizvođača kako bi zauzeli stav o predloženoj adaptaciji Sporazuma o stabilizaciji i pridruživanju (SSP), uoči sednice Predsedništva BiH, 27. juna.\nZvanična Banjaluka je dosad tvrdila da je protiv adaptacije tog sporazuma na način kakav im je predlođen, jer bi, prema mišljenju vrha Republike Srpske, to za njih predstavljalo ogromnu štetu od 150 miliona konvertabilnih maraka godišnje (oko 76 miliona evra).\nSrpska smatra da je problem u tome što nije dogovoren mehanizam nadoknade tolike štete.\n"Ako se nađe taj mehanizam, i to ne samo jednokratno, već bar u pet godina, neće biti problema", rekao je ranije Dodik ponovivši da postoji neprincipijelnost Evrope koja želi da pomogne Hrvatskoj da svoju nekonkurentnu robu u EU može da plasira bez carina u BiH.


Srpskom agraru od EU 175 mil. EUR - PKS-RPK Novi Sad\nMinistarstvo poljoprivrede i zaštite životne sredine saopštilo je da bi pomoć EU trebalo da dovede do ukupnih investicija u domaćem agrarnom sektoru od oko 400 miliona evra. „Ovo je izuzetno dobra vest i predstavljaće značajnu pomoć našim poljoprivrednim proizvođačima. Poljoprivrednici će samostalno sa svojim projektima moći da apliciraju za ova nepovratna sredstva i na taj način pospeše proizvodnju i podignu nivo konkurentnosti svojih proizvoda, kako bi mogli da pariraju evropskim farmerima“, izjavila je ministarka poljoprivrede Snežana Bogosavljević Bošković, piše u saopštenju. Bogosavljević Bošković je naglasila da se na taj način poljoprivrednicima olakšava pristup izvorima finansiranja u trenutku kada im je novac najpotrebniji.\nPodrška će se pružati i poljoprivrednim proizvođačima koji uvode metode organske proizvodnje, ali i u sprovođenju strategija lokalnog razvoja.\nKako je navedeno, pomoć će biti namenjena i razviju privatnih kapaciteta za seoski turizam, a predviđena je i tehnička pomoć stručnjaka iz EU koji će domaćim vlastima pomoći u realizaciji programa.\nEU će pružati finansijsku pomoć poljoprivrednom sektoru u Srbiji kroz sistem upravljanja i kontrole koji je u skladu sa standardima dobre uprave u savremenoj javnoj administraciji ekvivalentnoj sličnim organizacijama u zemljama članicama EU.\nNavedeno je da nadležni organi u Srbiji trenutno pripremaju ovaj sistem uz podršku EU, kao i da ta faza mora da se završi da bi prvi pozivi za podnošenje predloga mogli da se objave.\nUljana repica, trenutno treća uljana biljka po važnosti u svetu, zbog mogućnosti njenog plasmana interesantna je prerađivačkoj industriji, a…\nNakon Uredbe Vlade Srbije o novoj evidenciji izvoznika voća i povrća u Rusiju put od srpske njive do ruske…


Tanjug 18. aprila 2019. 14:49\nBEOGRAD – Gornji kutnjak iz pećine Pešturina u Jelašničkoj klisuri predstavlja prvi pouzdano identifikovani fosil neandertalca sa teritorije Srbije, saopštio je danas Filozofski fakultet u Beogradu.\nTo otkriće srpsko-kanadskog tima o prvom nalazu neandertalaca u Srbiji objavljeno je danas u prestižnom naučnom časopisu DŽurnal ov Hjuman Evoljušn (Journal of Human Evolution).\nMeđunarodni naučni tim čine Predrag Radović iz Narodnog muzeja u Kraljevu, Džošua Lindal i prof. Mirjana Roksandić sa Univerziteta u Vinipegu (Kanada) i prof.\nDušan Mihailović sa Filozofskog fakulteta u Beogradu.\nFosilizovani kutnjak je izvanredno očuvan, a pripadao je individui u kasnom stadijumu detinjstva, istakao je Lindal.\nKako je naveo, prilikom analize koristili su trodimenzionalni virtuelni model fosilnog zuba, što im je omogućilo da obave vrlo precizna merenja i poređenja, bez oštećivanja fosila.\nRadović je nagpasio da zub iz Pešturine pokazuje niz anatomskih specifičnosti – poput karakterističnog oblika krunice, relativne veličine pojedinačnih kvržica, relativno malog okluzalnog basena i debljine gleđi, a koje nedvosmisleno pokazuju da je u pitanju kutnjak neandertalca.\n“Ova arhajska forma čoveka naseljavala je Evropu i deo Azije u periodu između 400 i 40 hiljada godina pre sadašnjosti. Genetičke studije objavljene tokom poslednjih desetak godina pokazale su da su se neandertalci ukrštali sa anatomski modernim H. sapiens-om, zbog čega većina današnjih ljudi izvan Afrike nosi gene nasleđene od neandertalaca. Iako je prisustvo neandertalaca na teritoriji naše zemlje još od ranije pretpostavljano na osnovu ostataka materijalne kulture, nalaz iz Pešturine predstavlja prvi direktni dokaz njihovog prisustva”, naveo je on.\nMihailović je rekao da fosil neandertalca iz Pešturine potiče iz sloja koji je radiometrijski datovan u period pre oko 102 000 godina.\n“Reč je o početku poslednjeg glacijala, kada je na teritoriji današnje Srbije još uvek vladala relativno blaga klima. U sloju su konstatovani okresani kameni artefakti i ostaci pleistocenske faune (konja, bizona, mamuta i nosoroga), a nađena je i jedna kost sa urezanim paralelnim linijama”, naveo je Mihailović.\nPrema rečima prof. Roksandić, Balkan je predstavljao izuzetno važan koridor za migracije i naseljavanja ljudi u Evropi.\nArheološka iskopavanja pećina u blizini Niša (Balanica, Pešturina) se realizuju u saradnji Filozofskog fakulteta u Beogradu i Univerziteta u Vinipegu, a finansira ih Ministarstvo kulture i informisanja Republike Srbije.\nSpecijalističke paleoantropološke analize finansira kanadski koncil za prirodne nauke i inženjerstvo (NSERC), navedeno je u saopštenju beogradskog Filozofskog fakulteta.


ŽRS - Kampanja „Oprezni paze na putne prelaze“ u Doboju i Petrovu\nKampanja „Oprezni paze na putne prelaze“ u Doboju i Petrovu\nKampanja „Oprezni paze na putne prelaze“ koja je u Republici Srpskoj počela 24. marta 2021. godine, poslije Prijedora, Novog Grada, Banjaluke, Čelinca, Prnjavora, Stanara, nastavljena je 18. marta u Doboju i Petrovu.\nCilj kampanje koja će u Republici Srpskoj trajati do 30. septembra, je da u saradnji sa lokalnim zajednicama unaprijedi bezbjednost saobraćaja na putnim prelazima, smanji broj nesreća sa smrtnim posljedicama, utiče na svijest i pojača odgovornost učesnika u drumskom saobraćaju.\nSavjetnik ministra saobraćaja i veza Željko Grebić učesnik kampanje u Doboju i Petrovu je naglasio preventivni značaj kampanje.\nMilija Radović, vršilac dužnosti zamjenika direktora Agencije za bezbjednost saobraćaja je ukazao na značaj kampanje u podizanju nivoa bezbjednosti infrastrukture na pružnim prelazima i svijesti učesnika u saobraćaju u poštovanju propisa bezbjednog prelaska preko putnih prelaza.\nŠef saobraćajno – transportne službe u Sektoru za eksploataciju Rade Cvijanović, zadužen za provođenje kampanje ispred Željeznica Republike Srpske, ukazao je na značaj poštovanja saobraćajne signalizacije i propisa prilikom prelaska vozila preko putnih prelaza, kako ne bi došlo do neželjenih posljedica po učesnike u saobraćaju.\nDobru saradnju gradske uprave i Željeznica Republike Srpske apostrofirao je zamjenik gradonačelnika Doboja Vlado Marković, koji je ukazao na obavezu podizanja nivoa bezbjednosti saobraćaja na putnim prelazima na području grada.\nOzren Petković načelnik Petrova, takođe je ukazao na kontinuiranu saradnju sa Željeznicom i otvorenost opštine Petrovo u saradnji na podizanju nivoa bezbjednosti saobraćaja na putnim prelazima na području ove opštine.


RTCG - Radio Televizija Crne Gore - Nacionalni javni servis :: Politika :: Prijateljski susret Markovića i Borisova / print=true\nU SOFIJI 15. 11. 2018. 09:00 >> 09:05 0\nPremijeri Crne Gore i Bugarske, Duško Marković i Bojko Borisov, imali su prijateljski susret u Sofiji, gdje se danas održava "Startup Europe" samit, čiji je cilj povezivanje kreatora startap sistema država Centralne i Istočne Evrope i Zapadnog Balkana, kao i isticanje inovacionog potencijala dva regiona.\nKako je objavljeno na Tviter nalogu Vlade Crne Gore, Marković i Borisov, razgovarano je o daljem jačanju političke i ekonomske saradnje dvije zemlje.\nInače, Marković u Sofiji boravi na poziv evropske komesarke za digitalnu ekonomiju i društvo Marije Gabrijel.\nNa Samitu će pored evropskih lidera u oblasti digitalizacije prisustvovati i više stotina predstavnika Evropske tehnološke zajednice i kreatora startap sistema kao i predsjednici vlada država Zapadnog Balkana.\nEkonomska stabilnost i privredni rast temelj za nove investicije\nJevrejska zajednica obogatila multikulturno biće CG\nStrategija osnov za privredni rast i povratak mladih\nMarković putuje u Vatikan